Pokok Hiasan Dalam dan Luar Rumah

S
elamat pagi! Hari ke-4 Perintah Kawalan Pergerakan masih aktiviti yang sama dirumah. Yang susah nak kawal adalah pergerakan ke dapur. Pelik dan hairan sebab perut memanjang minta makanan je. Padahal selama ni memang duduk kerja kat rumah tak ada pula kerap makan. Almaklumlah partner ada kat rumah, selera makan tu menjadi-jadi. Selera makan berdua lain dengan selera makan sorang.

Sepanjang tempoh perintah kawalan berlansung ni bolehlah throwback cerita yang tak sempat update kat blog sebelum ni dek kerana sibuk. Jangan mengeluh duduk di rumah. Nikmat sebenarnya berada di rumah bersama orang orang yang tersayang. Mari membahagiakan diri dan buat orang lain bahagia juga ye. Ini cerita 2 minggu lepas kalau tak silap. Pergi nursery sebab tujuan utamanya nak beli pasu kecil untuk propagate pokok-pokok yang ada.

Tapi mana boleh nak beli tu je kan. Kalau pergi nursery ni dah tentu tentu tergoda dengan benda lain. Contohnya bunga-bunga lawa yang susah nak lepas pandang tu. Mujur bajet untuk beli hiasan ni kurang, kalau tak dah berangkut berpasu-pasu dah. Sementara ada di nursery tu sempatlah ambil gambar beberapa pokok cantik dan unik.

1. Fittonia (Nerve Plant)

Fittonia sejenis pokok bonsai hiasan daripada beberapa spesis yang mempunyai corak daun yang cantik. Antara jenis fittonia adalah Fittonia Fortissimo, Fittonia Frankie, Josan fittonia , Fittonium Red , Fittonia Red Vein, Fittonia Pink Vein, Fittonia White Vein, Fittonia White Anne, Fittonia Skeleton, Dwarf fittonia Perseus dan Fittonia Mosaic Kings Cross.

2. Peperomia Caperata Rosso

Peperomia sejenis tumbuhan tropika yang kurang suka pada cahaya. So, sangat sesuai untuk dijadikan hiasan tanaman dalam rumah. Peperomia pun ada banyak jenisscandens, glabella, argyreia, caperata, magnoliifolia dan fraseri. Yang menarik dan unik sikit adalah peperomia caperata rosso ni. Nice sangat letak atas meja study/kerja kan?

3. Curly Lipstick Plant

Mula-mula macam pelik kenapa nama dia ada lipstick. Yang curly tu faham lah bergulung maksud dia. Ohh rupanya kudup bunga dia akan berkembang membentuk silinder panjang macam lipstick. Patutlah ada terselit nama lipstick pada nama pokok ni. First time Fiza tengok dan terus ambil gambar. Unik dan menarik lah untuk buat hiasan luar rumah digantung macam ni.

4. Acalypha Hispida

Pokok acalypha hispida ni dikenali juga dengan nama pokok ekor kucing sebab bunga dia berbulu macam ekor kucing. Beza dia ekor kucing tak berwarna merah ye. Sangat cantik buat hiasan pokok gantung di luar rumah. Warna dia menyerlah sangat.

Itu je antara pokok-pokok unik, rare dan cantik untuk hiasan rumah yang sempat Fiza snap. Tak boleh berlama-lamaan di nursery ni, nanti itu nak ini nak. Tapi terrrbeli juga pokok bunga. Itu pun sebab pasu comel yang nak dibeli tak ada. Kena pergi IKEA jugalah nanti.  Apa yang Fiza beli anthurium dengan fittonia. Anthurium beli pasu kecil je, RM18 dan Fittonia tu 3 pasu RM20.

Anthurium ada 3 jenis warna bunga iaitu merah, pink dan putih. Fiza beli yang warna pink api dalam gambar nampak warna merah pulak. Fittonia tu Fiza beli lain-lain corak daun. Rambang mata nak pilih sebab semua daun jenis lain-lain coraknya. So untuk kau orang yang nak beli pokok hiasan dalam dan luar rumah bolehlah beli pokok-pokok hiasan yang Fiza kongsikan ni.


Senang je Tanam Bayam Brazil

B
ayam brazil yang dibeli bulan Januari haritu makin besar makin rosak pulak dedaunnya. Dah kenapa? Kusangkakan makin merimbun daunnya rupanya ada anasir jahat rupanya yang merosakkan daunnya. Belek punya belek rupanya kerja sang semut buat sarang dalam tanah. Ada juga nampak siput comel. Entah datang dari mana tak tahu lah. Mungkin juga ada lagi serangga yang tumpang sekali. Masa beli tu tak ada pulak. Agaknya letak luar rumah adalah tu yang menumpang dalam pasu buat rumah.

Sudahnya potong terus daun yang masih elok. Boleh juga buat ulam walaupun dapatnya sejemput je. Jadilah rezeki merasa bayam hasil tuaian pertama. Krup krap krup krap rangup dia. Sedap tu tak tahu nak kata lah sebab macam tak ada rasa pulak bila makan tu. Mungkin kalau ditumis atau digoreng tambah garam sikit adalah rasa dia. Fiza pencinta sayur, jadi tak ada masalah pun nak makan mentah buat ulam. Plus, suka makan ulam-ulaman jugak.

Batang, daun elok dan daun yang rosak Fiza asingkan siap-siap. Yang elok dah dibuat ulam. Yang rosak tu campak terus dalam tong sampah ye. Tapi batang dia jangan kau orang buang. Potong kecil-kecil dan cucuk semula dalam tanah. Kalau buang terus, rugilah lah. Baik tanam semula dapat juga hasilnya nanti.

Fiza ada tambah sikit lagi potongan batang bayam brazil ni. Selepas hari ke 8 dah nampak meriah pucuk baru muncul. Yeay! Suka tengok pokok cepat berhasil dan senang tanam. Fiza guna pasu baru dan tanah baru ni dengan harapan takde lagi anasir yang tak diundang datang. Dan Fiza buat racun organik untuk menghalang serangga datang.

Racun Organik

1 labu bawang putih, 5 tangkai cili api, air 500ml. Kisar semua bahan ni, tapis dan ambil air je. Hampas tu boleh letak pada pangkal pokok boleh buat baja. Air tapisan tu peram 24 jam simpan dalam peti ais. Esoknya nak guna masukkan 100ml air tapisan ke dalam penyembur dan campurkan dengan 1 sudu besar minyak masak dan juga 1 sudu teh pencuci pinggan jenis cecair tu.

Tambahkan air secukupnya dalam bekas penyembur kemudian goncang. Bolehlah kau orang semburkan pada daun, terutamanya bawah daun sebab bawah daun ni lah tempat lepak serangga dan kulat. Boleh sembur seminggu sekali untuk kawal dan halang serangga perosak datang. Suka guna racun serangga organik ni sebab selamat digunakan. Tak perlu nak beli dah. Buat sendiri je.

So memang betul lah senang je nak tanam bayam brazil ni. Bukan sekadar orang cakap je. Dah cuba sendiri barulah terbukti senang dan betul lah apa kata netizen. Seronok pulak tengok cepat membesar macam ni. Tolong besar cepat sikit. Boleh buat lauk pulak. Tapi kalau dah besar sikit kau petik buat ulam, bila masanya nak banyak buat lauk? Hihi


Ayam 3 Budak Gemok

N
ampak macam sedap je Ayam kicap campur daun kari ditambah dengan sambal gesek power yang popular dengan nama ayam 3 budak gemok. Tak pernah terfikir pulak nak makan ayam kicap dengan sambal gesek dan tak pernah pulak nak cuba masak ayam kicap dengan daun kari.

Bila dah viral ni, kalau tak cuba tu rasa terpanggil panggil je kena cuba baru tahu sedap ke tidak. Kenapa nama dia 3 budak gemok? sebabnya adalah resepi daripada 3 beradik yang bukak kedai 3 budak gemok tu. Kalau fakta salah sila betulkan ye.

Nak masak ayam kicap dia pun mudah je. Yang paling penting sambal gesek tu. Sedap betul lah dapat makan ayam kicap dengan sambal gesek power tu. Lain macam sedap dia. Biasanya kalau kat kedai tu dia akan hidangkan dengan telur goreng. Malas nak goreng telur, janji ada ayam kicap, sambal gesek dan timun dah kira cukuplah kot hidangan ala ayam 3 budak gemok ni.

Alhamdulillah baru merasa resepi ayam 3 budak gemok. Almaklumlah keluar nak beli stok seminggu sekali macam tu. Nak beli ayam pun stok tak banyak ada. Dapat beli sekor pun bersyukur dah. Jadilah dapat merasa ayam 3 budak gemok viral ni ha. Sekarang dah fasa 3 ni rasa macam dah kurang selera makan nasi. Makan kuih muih ataupun masakan yang simple je.

Tak tahu lah resepi sebenar dia macamana kan. For sure lah tuan punya resepi adalah rahsia. Cuma apa yang kita nampak tu lainnya sebab ada daun kari macam masak ayam sambal bali tapi ni versi kicap. Dan sambal gesek pun ala sambal ayam penyet je bahan-bahan dan kaedahnya. Tapi kombinasi ayam kicap dengan sambal gesek power ni memang power lah.


Beli Buah Buahan Segar Online Delivery Terus Ke Rumah

D
ah masuk fasa 3 PKP ni rasa dah tak ingat dah hari ke berapa dah. Hari apa pun dah tak ingat dah. Bila dah lama berkurung baru teringat lama dah tak makan buah-buahan segar. Biasanya ada pasar malam, akan beli stok buah epal. Ini tak ada pasar malam, takde lah membeli buah. Suka beli dekat pasar malam sebab buah-buahan dia segar dan lebih murah.

Musim PKP kedai buah-buahan kebanyakkannya tutup. Buah-buah segar kat pasaraya pun terlajak laris juga. Disebabkan tak keluar beli barang dapur, beli buah-buahan online je lah. Beli dan bayar online tapi delivery sampai depan pintu rumah lah. Fiza cari seller online yang dekat yang boleh delivery sampai rumah. Kalau beli online dan pos jenuh juga nak menunggu buah sampai. Tambah pulak sekarang courier tengah sesak dengan barang-barang kan.

Risau pulak nanti lama sangat ambil masa nak delivery buah sampai dah busuk. Syukur ada yang buat jualan buah-buahan online dan boleh hantar sampai rumah. Kalau tak, kena tunggu beli stok barang dapur nanti lah baru beli stok buah. Niatnya nak beli jeruk mangga asam boi tu sebab suka betul makan mangga lemak yang rangup tu. Alang-alang ada jual buah-buahan segar, terus beli sekali lah buat stok. Rugi pulak beli satu barang je sebab ada charge delivery juga.

So beli buah epal hijau dan buah jambu batu. Jeruk mangga asam boi satu bekas RM10, Epal hijau 7 biji RM10 dan jambu batu sekilo RM5 ( Dapat 3 biji). Charge delivery RM5. Jualan makanan memang laris sekarang ni. Okay happy mood dapat buah-buahan segar untuk kudapan yang lebih sihat. Jeruk mangga asam boi tu sekali hadap je tu. Tengok je dah boleh buat kecur air liur dah. Aduhaiii...

Ohh ya, untuk area Seremban boleh beli kat
Kak Hanisah 011-33180390
. Buah memang elok segar tapi kena order sehari sebelum lah. Dah dua kali dah Fiza beli stok buah kat dia.


Cara Mudah Masak Pulut Kuning Kukus Guna Periuk Nasi

E
hh, tiba-tiba rasa nak makan pulut kuning dengan sambal tumis. Macam sedap je kan! Jumaat lepas bila husband keluar beli barang dah listkan sekali beli beras pulut susu. So anytime nak masak pulut nanti senang. Semalam lah baru nak memasak pulutnya pun. Tukar selera pulak nasi kepada pulut. Lagipun dah lama tak makan pulut kuning kan.

Dulu teringin nak masak pulut, fikir 2 3kali nak masak ke tidak. Kalau ikutkan cara orang lama memang leceh nak kena rendam dulu baru boleh masak. Ikut cara Fiza senang je, cara paling mudah masak pulut kuning guna periuk nasi je. Tak payah beria gunakan perkhidmatan periuk kukus gedabak tu. Inilah hasilnya daripada masak guna periuk. Masak sekata dan tak berkerak.

Bahan-bahan

1 1/2 beras pulut susu

1/2 cawan santan

1/2 cawan air

1/2 sk garam

1 sk serbuk kunyit

1/2 sb gula

1 sb minyak masak

1 helai daun pandan

Kacau semua bahan dalam satu bekas dan tuangkan masuk dalam bekas beras pulut yang dah siap dibasuh. Pastikan bekas yang digunakan bekas yang sesuai untuk microwave/oven ye. Lepas tu tunggu je sampai masak. Pastikan air dalam periuk nasi tu tak kering. Bila nak masak tu, kacau kacau lah bagi rata dan biarkan masak sekata.

Pembetulan : 1/2 cawan air sahaja

Senang ya amat nak masak pulut kuning style macam ni kan. Campur campur dan tunggu masak je. Tak leceh dan agak cepat masak pun ye jugak. Mujur juga ada cara senang. Kalau leceh malas juga nak memasaknya. Sukatan bahan-bahan tu kau orang boleh adjust lah. Fiza tak letak santan banyak dan lebihkan air. Garam tu secukup rasa je dan gula tu bagi nak rasa lemak manis santan dan pulut masak cantik berkilat. Letak minyak untuk pulut nampak berkilat juga. Kalau guna santan segar tak perlu letak. Fiza guna santan kotak je. Tak ada santan, guna fresh milk pun boleh.

Sukatan air tu betul-betul tutup paras pulut. Tapi cara macam ni okaylah kan, agak-agak tak cukup masak tambah je air, kacau dan biarkan masak je. Benda senang buat apa nak susah-susah. Hihi..Nak lagi senang masak terus dalam periuk nasi. Tapi mungkin berkerak sikitlah nanti. Tapi kalau periuk jenis tak melekat kira okay lagi lah.


Churros Rangup

C
hurros viral tak? Tak kot kan? Satu masa dulu pernah viral dan penah cuba buat. Kalau cari balik resepi churros dalam entri lama tahun 2014. Tahun 2014 tu pertama kali buat churros. Lepas tu tak buat dah, mungkin malas mungkin juga dah cuba sekali lepas tu tak nak buat dah. Ternampak ada yang share kat social media, dan dan kau rajin nak buat jugak.

So selepas 6 tahun kita mengchurros lagi lah. Alang-alang tengah rajin dan ada bahan-bahannya cukup. Pulak tu dah janji dengan husband nak buat kan. Kira kena buat jugaklah untuk minum petang semalam. Ternyata masih ada bakat buat churros dan masih menggunakan resepi lama. Boleh rujuk
resepi churros rangup mudah
 dalam entri lama.

Okay takpe, Fiza copy paste semula resepi tu kat sini. Tahu dah kau orang mesti malas nak klik klik ni.

Bahan-Bahan
:

1 1/2 cawan tepung gandum

1 sudu besar butter

1 cawan air

1 sudu besar gula

1/2 sudu kecil garam

1/2 sudu kecil esen vanilla

1biji telur

Nozzle muncung bintang

Piping bag

Minyak masak untuk menggoreng

Cara-Cara
:

1. Didihkan air, masukkan butter, gula dan garam . Kacau sebati dengan api yang sederhana

2. Perlahankan api, masukkan tepung sikit² atau dengan cara mengayak supaya tepung tak berketul². Kacau sehingga rata dan tutup api.( Agak berketul sikit tapi jangan risau dah uli nanti okaylah). Biarkan sejuk kejap.

3. Masukkan telur yang telah dipukul kembang terlebih dahulu. Kemudian masukkan esen vanilla dalam adunan tepung tadi, uli sebati gunakan tangan bila adunan dah sejuk sedikit.

4. Masukkan adunan dalam piping bag

5. Kalau nak cantik, piping kan dulu atas parchment paper/baking paper sebelum goreng. Kalau dah pro, terus piping dalam minyak masak yang telah dipanaskan dalam kuali.

6. Bila dah warna keperangan tu, angkat dan toskan.

Taburkan gula kastor atau buat chocolate dip. Memang sedap. Jangan lupa secawan kopi juga untuk hidangan minum petang. Kalau ada cinnamon powder ke caramel ke sedap juga. Sesekali tu bolehlah layankan tekak sendiri. Nak membeli musim PKP ni memang susah sikit lah.

View this post on Instagram

churros with choco dip and coffee too 😋

A post shared by
 フイザ
 (@azhafizah.mn) on
Apr 22, 2020 at 6:23am PDT


Cuba Buat Kek Batik Indulgence Viral

S
ekali bila dapat keluar beli barang, beli lah sikit bahan-bahan nak buat
kek batik indulgence viral
 tu kononnya. Kek batik biasa pun so far tak pernah failed lagi lah. Kira macam confident yakin jadi lah ni kalau buat kek batik indulgence tu. Jangan yakin sangat kalau baru bertama kali nak membuatnya. Sedangkan kek lain pun boleh failed (
kecuali kek pisang
). Inikan nak buat indulgence bagai.

Okay takpe, kira yakin je lah ni buat. Buat terus je bila dah cukup bahan-bahannya. Buat tengah malam sebab nak buat kek batik ni memerlukan kesabaran walaupun bukan sejenis kek yang perlu dibakar tapi nak menunggu masa boleh tu ambil masa juga. So masa yang sesuai buat tengah malam, esok paginya dah boleh lah kot.

Fiza ikut resepi dari youtube je. Sekarang ni resepi semua tengok youtube je senang sebab boleh tengok cara masak sekali macam mana kan. Kalau kau orang nak cuba buat, ikut resepi ni macam mudah dan lebih jelas nak membuatnya.

Setelah berusaha gigih buat sampai siap. Esoknya nak keluarkan kek daripada spring form tu macam rasa gagal dah. Bukak je spring form chocolate ganache atas tu meleleh, Tersilap sukatan adunan agaknya lah sebab chocolate ganache tu ikut suka letak sukatan dia. Bajet pandai sangat kan. Dah suruh ikut resepi tak nak. Bukan tak nak, mungkin jenis bahan berbeza. Takpelah, janji sedap. Chocolate leleh pun sedap kan. Cuma presentation dia memang failed.

Fasa II PKP ni agak kurang makan dan kurang rajin nak masak nasi dan lauk bagai. Jemu mungkin, jadi kita makan apa yang kita nak makan dan makan bila lapar je. Buat kek batik ni bolehlah makan bila lapar. Coklat dan biskut pun boleh buat kenyang juga kan.

Credit : resepi youtube buat orang lapo


Daftar i-Lestari KWSP Online Mudah dan Cepat

L
ama jugak postpone nak buat permohonan pengeluaran i-lestari kwsp sebab belum daftar i-lestari lagi. Almaklumlah sejak dah tak bekerja ni tunggu penyata je lah setiap tahun. Nak ada akaun online tu memang tidak lah. Bila PM umumkan boleh buat pengeluaran i-lestari ni barulah terhegeh-hegeh nak buat akaun online. Start awal April pun website kwsp memang jammed, itu yang biar dulu lah.

Lepas tu tengok cara-cara nak daftar akaun online kwsp pun kena buat melalui kiosk atau call ataupun email. Nak pergi kiosk kwsp tu tak mungkinlah bila musim COVID 19 ni. Nak call, line sibuk je. Nak buat melalui email, kena ambil gambar IC lah kena ambil gambar dengan IC dan kena ada penyata akaun pengesahan no.phone. Banyak kerja kan?

Sekarang dah ada cara yang lebih mudah dengan daftar i-lestari secara online, mudah dan cepat melalui link  https://ilestari.kwsp.gov.my. Lega bila ada cara yang lebih mudah ni. Sementara tengah mudah nak buat permohonan ni, tak bertangguh dah. Terus je buat.

Lepas klik link atas tu, klik pada permohonan baru dan akan keluar borang macam kat bawah ni. Hanya satu page je yang perlu di isi. Tak yah pening-pening dah. Dah isi, klik hantar. Settle.

Lepas tu boleh semak status selepas 2 hari katanya. Harap-harap permohonan berjaya. Kali pertama nak keluarkan kwsp ni. Iyelah kan, nak tunggu umur 55 lambat lagi. Memang tak terfikir pun nak keluarkan sebab itu untuk kegunaan masa depan nanti walaupun jumlahnya tak banyak mana. Simpanan yang sangat berguna. Tapi terpaksa jugalah keluarkan simpanan sikit.


Dapat Free Face Mask 3ply Sumbangan Kerajaan Malaysia

S
ejak musim Covid-19 ni face mask 3 ply ni jadi rebutan ramai sampai habis stok sana sini. Kebanyakkan farmasi pun dah tak ada stok face mask ni. Dalam masa yang sama, banyak juga peniaga yang ambil kesempatan jual face mask dengan harga mahal. Memang untung gila-gila jual face mask sedang tengah musim Covid-19. Bab harga ni tak tahu lah nak salahkan siapa. Memang waktu terdesak macam ni, nak tak nak kena beli juga untuk keperluan.

Ada juga peniaga yang menipu, kononnya jual face mask 3 ply. Sekali bila pembeli terima bungkusan rupanya face mask buat sendiri dan ada juga yang dapat barang lain. Allahu, kenapalah manusia suka ambil kesempatan atas apa yang berlaku. Mujur sekarang stok face mask dah mula ada dalam pasaran semula. Kalau nak beli tu, belilah pada seller yang boleh dipercayai. Lagi bagus beli pada seller yang kita kenal.

Fiza tak pernah lagi beli face mask online sebab ada stok face mask N95 musim jerebu dulu tu. Bolehlah buat guna masa keluar beli barang kejap sementara. Beberapa hari lepas baru dapat face mask 3 ply sumbangan kerajaan Malaysia. Kau orang dah dapat ke belum? Ada yang dah dan ada yang belum. Agihan secara berperingkat mengikut tempat.

Sumbangan seperti ini sangat membantu rakyat memandangkan face mask sukar didapati di pasaran dan harganya mahal. Tak semua orang mampu membeli dengan harga yang mahal. Sekurang-kurangnya dengan sumbangan face mask 3ply ni dapat menangani isu covid-19 dari terus merebak. Terima kasih Kerajaan Malaysia.


Donut Pandan

S
ejak musim PKP ni semua orang jadi chef pandai masak macam-macam. Buat roti canai lah, buat kek lah dan paling laju buat resepi-resepi yang viral ni. Fasa 2 PKP haritu dah mula dah jemu dengan nasi dan lauk pauk. Kenalah cari idea buat makanan yang boleh mengenyangkan dan ada selera nak makan. Rasa macam dah lama tak buat donut.

Alang-alang buat donut tu sajalah cuba buat donut pandan. Daun pandan pun terlajak laris musim PKP ni boleh buat menu macam-macam. Buat sangkaya lah, nasi lemak hijau lah dan ni buat donut pandan pulak.  Mujur jugalah ada pokok daun pandan. Habis musim PKP confirm togel pokok pandan ni. Berguna juga tanam daun pandan, selalu dok ambil buat nasi lemak je.

Saja mencuba buat donut pandan. Resepi tu macam resepi donut biasa je cuma tambah sikit air daun pandan. Daun pandan Fiza guna 5 helai je. Tak berapa nak rasa pandan sangat dan warna pun macam pudar. Mungkin kalau tambah pewarna hijau nampak lagi cantik warnanya. Tapi takpelah, guna pewarna asli lagi bagus kan walaupun pucat sikit. Janji warna ada kira boleh lagilah nak namakan donut pandan. Fiza kongsikan resepi yang Fiza cuba ni dari youtube. Selamat mencuba!

credit youtube : buatoranglapo


Fasa Baru PKP Bulan April 2020

H
arini bermula lah episod baru fasa kedua PKP. 14 hari dah berlalu dengan bermacam-macam ragam di rumah masing-masing dan kita akan melalui 14 hari berkurung dalam rumah lagi ye. Okay bawak bertenang atok, nenek, makcik, pakcik, abang, kakak dan adik-adik sekalian. Kita dah berjaya lalui 14 hari lepas dah kan, so 14 hari lagi of course kita boleh kan.

Bulan April fasa kedua PKP ni harap semua lebih concern dengan virus yang tengah melanda. Be happy lah duduk di rumah boleh dengan mereka yang tersayang. Kalau tidak bila lagi kan? Pleaselah jangan keluar melainkan ada urusan penting. Kita jaga kita bersama-sama. Ramadhan pun tak lama lagi dah, bersedialah kita nyanyi lagu dendang perantau kalau jumlah kes semakin meningkat.

Harapan untuk bulan April ni tak banyak, cuma harap seluruh dunia bebas daripada virus Covid-19 ni. Harap rakyat Malaysia patuh arahan lah kali ni. Makin hari peningkatan kes bertambah dan kes kematian bertambah lagi. Seriouslah tak nak extend lagi dan lagi. Semoga dengan usaha kita semua ni Allah hapuskan segera virus Covid-19 ni. Semoga Allah ampunkan segala dosa kita dan beri peluang untuk kita menikmati kehidupan seperti biasa serta permudahkan segala urusan kita semua. Aaminnn...


Fittonia Pokok Hiasan Dalam Rumah

D
uduk rumah selain aktiviti mengemas, memasak, tengok movie dan sebagainya dalam tempoh PKP ni. Membelek pokok-pokok bunga hiasan dalam rumah salah satu aktiviti terapi yang boleh memberikan mood sedikit tenang. Itu kalau pokok hidup sihat membesar. Kalau susah nak hidup tu, kita pulak yang susah hati nanti. Pendek kata, nak tanam pokok hiasan dalam rumah kena pilih pokok yang sesuai.

Pokok hiasan dalam rumah ni biasanya jenis yang tidak memerlukan cahaya yang banyak, kena letakkan di tempat yang redup tapi dalam masa yang sama masih ada cahaya. Kiranya di bawah cahaya matahari yang rendah bukan terdedah terus pada cahaya matahari yang kuat. Untuk kau orang yang suka letak tanaman pokok hiasan dalam rumah atau nak letak pokok hiasan di meja kerja, Fiza suggest pokok renek yang comel macam Fittonia ni.

Fittonia juga dikenali sebagai nerve plant dan ianya sejenis pokok bonsai hiasan daripada beberapa spesis yang memiliki corak-corak daun yang berbeza can cantik. Jenis-jenis fittonia adalah Fittonia Fortissimo, Fittonia Frankie, Josan fittonia , Fittonium Red , Fittonia Red Vein, Fittonia Pink Vein, Fittonia White Vein, Fittonia White Anne, Fittonia Skeleton, Dwarf fittonia Perseus dan Fittonia Mosaic Kings Cross. Yang Fiza beli bulan lepas jenis Fittonia Red, Fittonia Skeleton dan juga Fittonia White Anne.

Fittonia Red
ni warna merah dia sangat cantik. Jenis corak dan bentuk daunnya sangat cantik beralun. Apa yang Fiza perasan Fittonia Red ni lebih cepat membesar daripada fittonia yang lain. Terlebih baja belaian manja ni agaknya. Mana taknya hari hari belek dia. Dulu comel renek je tumbuhnya. Sekarang dah menggalah tinggi. Tapi itulah, nak re-pot pun nak kena beli pasu baru dulu.

 baca juga :
Pokok Hiasan Luar dan Dalam Rumah
.

Fittonia Skeleton
 ni agak unik daunnya. Kombinasi warna pink dan hijau sangat menyerlah. Kenapa dipanggil skeleton? Kau orang sendiri dah boleh agak sebab corak daun dia jelas terang macam tulang rangka. Bentuk daun dia bulat sikit dan tak beralun macam fittonia red tapi cantik sebab corak daun dan kombinasi warna daun tu.

Yang terakhir,
Fittonia White Anne
 ni agak lambat juga ye nak tunggu dia membesar. Pertumbuhan yang agak lambat. Ke sebab nak pasu baru ni? Tapi kira okaylah dia maintain macam ni sebab kecik macam ni comel je nampak. Fiza beli 3 pasu Fittonia ni dengan harga RM20 di
Seremban Landskap
. Rindu pulak nak pergi nursery haih.


Homemade Asam Keping

S
abtu dah! Bila musim PKP ni, hari apa pun dah tak tahu dah. Tahu tahu dah sabtu! Aduhaiii, tak elok pulak nak mengeluh. Bersyukur sepatutnya duduk rumah ni.
Kalau menjalani hidup yang normal, hari sabtu ni dah planning dah nak jalan kemana kan. Dah berminggu-minggu tak kemana ni, makanya kat rumah aktiviti memasak, mengemas, marathon movie, berblog dan lagi satu photoshoot.
Tapi since cuaca mendung ni, mood pun mendung sebab lighting tak on point. Sia-sia ambil gambar tapi tak cantik tanpa cahaya.

baca juga :
cara buat asam keping

Okay, berbalik kepada tajuk tu. Asam keping atau ada yang panggil asam gelugor salah satu bahan asas yang wajib ada bagi orang Malaysia.
Kalau tak ada tu, mungkin lebih suka gantikan asam keping dengan bahan lain yang lebih kurang penggunaannya. Ada orang suka gantikan dengan limau, lemon dan asam jawa.
Saya panggil asam keping. Tapi buah dia panggil asam gelugor sebab belum menjadi asam keping gitu.

model : Encik husband

Asam keping ni banyak khasiatnya dan digunakan untuk kesihatan dan kecantikan. Tapi guna nama saintifik Garcinia Atroviridis lah.
Tak guna nama kampung asam keping ni. Mana kelas kan. Tapi kita kat dapur ni gunanya untuk cuci bahan bahan basah untuk hilangkan bau hanyir dan memasak sambal atau menu-menu masakan kampung yang sepatutnya letak asam keping.

Biasanya saya akan letak dalam lauk yang bersambal merah, sambal goreng dan juga masak lemak cili api wajib letak asam keping. Tapi ada orang gunakan asam keping juga untuk goreng telur sebab nak hilangkan bau hanyir telur tu.
Stok asam keping kat rumah ni pun mak mertua yang bagi. Homemade asam keping sebab ada pokok sendiri kat kampung. Cuma itulah, kalau berbuah lebat je lah baru boleh buat asam keping. Kalau tidak, memang tak dapatlah buat stok.

Untung kan duduk kampung macam-macam boleh dapat. Lagipun orang dulu suka bercucuk tanam tepi tepi rumah untuk kegunaan sendiri juga masa akan datang. Nak buat asam keping pun mencabar betul lagi-lagi bab memotong tu kena nipis nipis.
Pernah give up jugaklah nak memotong tu. Sudahnya potong je ikut suka janji dah jemur dia kecut nanti. Itupun nak kena tunggu cuaca panas baru cantik hasilnya dan tak berkulat.


Kurma Madu Mazafati Dates

K
urma, buah wajib ada bulan Ramadhan. Berbuka dengan kurma adalah sunnah Nabi yang kita boleh amalkan. Setiap tahun, kita dah biasa dengar iklan kurma yusuf taiyoob tu. Tahun ni nampaknya lebih menunggu berita semasa tentang Covid-19 setiap hari. Cakap tentang kurma, Fiza paling suka kurma madu (mazafati dates) tu. Tahun ni beli brand suntree di 99 Speedmart.

Kurma Madu ( Mazafati Dates)

Mazafati dates saiz dia sederhana je tak besar tak kecil. Kurma yang berwarna gelap dan tekstur dia sangat lembut dengan lembap serta rasa dia manis. Isinya sangat tebal tak macam kurma lain. Kalau nak tahu, mazafati dates dikatakan kurma paling sedap di dunia dan warnanya lebih menarik berbanding jenis kurma yang lain. Dikenali juga dengan nama kurma kimia atau kurma bam.

baca juga : Jenis-jenis Buah Kurma

Juga dikenali sebagai kurma madu dan salah satu jenis buah kurma yang berasal dari Iran. Kurma madu juga antara yang popular di Malaysia dan menjadi pilihan umat Islam di Malaysia sebab harganya lebih murah dan lebih sedap. Kurma ajwa sedap katanya tapi harganya sedap jugalah, mahal okay! Tak pernah cuba lagi. Takut nak bayar bila tengok harga golongan bangsawan.

Dulu-dulu masa waktu kecil tak suka berbuka dengan kurma. Kalau tak silap, masa tu jenis kurma yang liat sikit tu kot. Tapi sekarang, suka makan kurma tapi kurma madu lah. Kalau blend kurma dengan air susu. Sedap uiii. Stok susu kurma farm fresh macam susah nak dapat sekarang. Memanjang sold out. Blend je kurma dengan susu pun jadi juga. Kadang bulan tak puasa pun suka beli stok kurma madu ni. Khasiat dia memang banyak dan kita pun tahu makan kurma tu bagus.

Kurma dapat menambah tenaga, meningkatkan ingatan dan kecerdasan otak, bagus untuk kesihatan pencernaan, memberikan kesihatan jantung yang baik, menguatkan saraf dan banyak lagi khasiat kurma ni. Rugi lah kalau tak suka kurma. Cuba try kurma madu ni, mesti kau orang pun terus suka makan kurma. Kurma apa lagi yang best? Kongsikan di kotak komen.

note : kurma berpeluh baru keluar dari peti ais


Lontong Kuah Lodeh Vs Lontong Goreng

T
eringin nak makan lontong dan kalau buat lontong kena ada sambal tumis tu baru sedap. Alang-alang buat sambal tumis tu, masak sekali pulut kuning sebab husband sejenis yang tak suka makan lontong. Bila buat sambal tumis tu bolehlah dipadankan dengan pulut kuning. Pulut kuning pulak tu favourite dia. So kenalah masak dua menu. Eh, 3 menu sekali sebab kena masak sambal sekali. Mujur tak kena masak kuah kacang Sekali. Dah ada sambal tumis tu kira okaylah.

Lontong kuah lodeh ni favourite Fiza. Orang johor dan lontong berpisah tiada. Dapat breakfast lontong memang best tapi tak banyak kedai jual lontong waktu pagi untuk breakfast. Kat johor je la yang senang jumpa pun. Disebabkan teringin nak makan, gigih jugaklah buat sebab masa husband keluar beli barang haritu dah beli bahan siap-siap.

Alhamdulillah, lega dan dapat makan. Tapi yang tak bestnya santan yang Fiza guna tu mungkin kurang elok. Kebetulan ada stok santan segar dalam peti ais. Kalau tidak, memang guna santan kotak je. Tak sempat sampai malam, kuah rasa macam masam nak basi tu lah. Fiza terus rendam air panas dan bilas dengan air panas juga. Tapiskan dan simpan dalam peti ais. Esok paginya baru masak lontong goreng.

Mujur dapat diselamatkan dan cepat bertindak. Kalau tidak dah membazir bahan-bahan dah. Aduhaii sayang kalau terbuang ni. Rezeki lah dapat rasa dua-dua jenis lontong kan. Lontong kuah lodeh vs lontong goreng. Dua-dua suka! Susah nak buat pilihan kalau dah dua-dua sedap.


Marhaban Ya Ramadhan 1441

M
arhaban Ya Ramadhan 1441H. Selamat berpuasa untuk semua umat Islam. Ramadhan kali ni sangat berbeza, buat pertama kalinya kita sambut ramadhan di rumah masing-masing tanpa boleh keluar rumah. Takde terawih di masjid, tiada bazaar Ramadhan dan tiada aktiviti Ramadhan di luar. Semuanya hanya boleh dibuat di rumah je. New normal life yang kita perlu hadap yang entah bila akan berakhir. Ye, demi keselamatan kia semua.

Syahdu rasa sambut Ramadhan kali ni kan? Takpe, pujuk hati sendiri dan ada hikmah Ramadhan disebalik PKP yang dilanjutkan ni. Hikmah yang paling jelas terang lagi bersuluh, kita boleh fokus 100% ibadah puasa di bulan Ramadhan tanpa terganggu dengan hal-hal duniawi. Waktu solat terjaga dan boleh menghayati Ramadhan dengan ibadah-ibadah lain.

Mungkin ini adalah  pertama kali puasa Ramadhan kita penuh dengan menyendiri lebih dekat dengan Allah untuk refleksi hati dan diri kita sendiri. Kita juga berpeluang berterawih dan berbuka dengan ahli keluarga mengeratkan lagi hubungan dengan keluarga.

Dengan tiadanya Bazaar Ramadhan, kita boleh jimat belanja dengan masak sendiri di rumah. Pahala puasa pun tak terganggu dek kerana dosa mata ketika ke Bazaar Ramadhan."Tak sedap tak mengapa, boleh masuk dalam group Masak Apa Tak Jadi Harini" kata PM malam tadi. Aduhaii, ayahanda kita pandai bergurau. Tapi dalam masa sama rasa kesian juga dengan para peniaga yang mencari rezeki di Bazaar Ramadhan.

Buat pertama kalinya juga, kita tidak akan memikirkan tentang persiapan hari raya. Apapun yang terjadi kita perlu hadapi dengan sabar dan ketahuilah Allah maha mengetahui.

وَعَسَىٰ أَن تَكْرَهُوا شَيْئًا وَهُوَ خَيْرٌ لَّكُمْ ۖ وَعَسَىٰ أَن تُحِبُّوا شَيْئًا وَهُوَ شَرٌّ لَّكُمْ ۗ وَاللَّهُ يَعْلَمُ وَأَنتُمْ لَا تَعْلَمُونَ

“Boleh jadi kamu membenci sesuatu, padahal ia amat baik bagimu, dan boleh jadi (pula) kamu menyukai sesuatu, padahal ia amat buruk bagimu; Allah mengetahui, sedang kamu tidak mengetahui.” -Al Baqarah 2:216


Meng Sangkaya Ala Boat Noodle

S
angkaya ala boat noodle, satu lagi menu viral musim PKP ni yang baru dapat Fiza cuba. Almaklumlah baru dapat stok roti putih gardenia tu. Alang-alang dah ada tu, sajalah cuba buat ikut resepi sangkaya dari Encik Google. Stok daun pandan yang ditanam pun ada banyak juga tu. Memang sesuai sangatlah meng sangkaya untuk minum petang.

Musim PKP ni, asal viral je nak cuba sedangkan menu ni dah lama ada tak nak pulak mencuba kan. Bila dah lama duduk rumah dan tak tahu nak buat apa selain memasak. Masa ni lah nak mencuba bermacam-macam resepi masakan terutamanya yang viral. Belek punya belek resepi sangakaya tu senang je rupanya.

Blend 5-6 helai daun pandan dengan 1 cawan air dan tapis air tu. Air tapisan daun pandan masukkan dalam periuk campurkan dengan 3 sudu gula, 1/4 sk garam, 1 sudu besar tepung jagung, 1 biji telur dan 4 1/2 cawan fresh milk. Kacau rata semua baru buka api dan kacau perlahan-lahan sampailah sebati. Kena sentiasa kacau kalau tak nanti berketul-ketul. Nak lagi cantik, dah masak tu tapis untuk dapatkan tekstur yang lebih halus dan tak berketul-ketul.

Nota : Boleh guna santan atau fresh milk ye. Fiza guna fresh milk sebab santan takde stok.

Nak lebih pekat, tambah tepung jagung lagi. Tapi kaedah dia kena bancuh dengan air biasa dulu baru masukkan bersama adunan. Nak manis lagi tambahlah gula ye. Bila masak pandan kaya ni best betul bau dia. Bau pandan tu sangat menyelerakan oiii..Tak sabar nak makan. Roti tu kau orang potong empat dan kukus untuk dapatkan roti yang lebih lembut gitu. Nak makan dengan roti biasa terus pun boleh. Ikut tekak masing-masing lah.

Rasa sama macam boat noodle tak? Entahlah..sebab tak pernah makan kat boat noodle tu. Tapi sangkaya kat boat noodle je famous kan. Anggap je lah rasa dia lebih kurang je. Dah itu resepi yang orang share. Kita pun ikut kan je lah. Rasa dia sedap kalau kau orang suka perisa pandan kaya. Mudah betul nak buat sangkaya ni, bolehlah buat minum petang. Itupun kalau stok roti ada.


Resepi Ayam 3 Budak Gemok Dan Sambal Gesek Power

R
esepi Ayam 3 Budak Gemok Mudah Masak Cara Fiza
 | Mari kita teruskan mengejar update menu Ramadhan. Menu Berbuka 4 Ramadhan berbalik kepada menu ayam semula. Teringin
Ayam 3 budak gemok
 pulak dah sebab tiba-tiba teringat ayam gesek power tu lah. Power sangat lah tu sampai buat orang teringin makan. Masak ayam 3 budak gemok pun mudah je. Sambal gesek tu pun dah siap stok awal-awal.

Bahan-Bahan Sambal Gesek Dan Cara Buat Sambal Gesek Power

Goreng 1 biji bawang besar (potong 4), 1 ulas bawang putih, Cili Api Segenggam, 2 biji tomato (potong4). Dah garing tu angkat dan tapis minyak. Tumbuk guna lesung batu kalau tak ada cobek. Nak blend pun boleh. Masukkan garam sikit dan sesudu gula. Adjust rasa ikut citarasa masing-masing.

Bahan-bahan Ayam Kicap

1 biji bawang besar

2 ulas bawang putih

1 inci halia

1 batang serai

3 tangkai daun kari

garam

serbuk kunyit

serbuk kari

Kicap

Minyak masak untuk menggoreng dan menumis

Cara Masak Ayam Kicap

Potong ayam kecil-kecil dan gaulkan dengan garam, serbuk kunyit dan serbuk kari. Goreng sampai masak dan ketepikan. Untuk masak kicap tu, blend bawang besar, bawang putih dan halia. Panaskan minyak dan tumiskan bahan blend, masukkan sekali dengan serai yang telah diketuk. Dah garing sikit masukkan daun kari dan biarkan garing. Masukkan ayam dan masukkan kicap ikut rasa masing-masing. Tak perlu tambah garam sebab dah letak kicap dan dah letak garam masak goreng ayam tadi. Kang terlebih masin pulak.

Hidangkan dengan timun sekali nak di lawan dengan sambal gesek dan ayam kicap manis ni. Sekali makan boleh bertambah dibuatnya. Lagi-lagi makan dengan panas. Aduhaiii..kecur air liur tengok ayam kicap 3 budak gemok ni.


Resepi Ayam Black Pepper Mudah Masak Cara Fiza

R
esepi Ayam Black Pepper Mudah Masak Cara Fiza
 | Masak apa hari pertama berbuka puasa? Baru nak berlari berkejaran update menu berbuka puasa dalam blog. Hari-hari update kat media sosial je. Macam biasa, Fiza dan husband dah biasa dengan hidangan simple-simple je waktu berbuka. Tak ada menu sampingan kuih muih atau menu tambahan melainkan menu utama, sayur dan juga kurma. Simple bukan? Berdua je pun. Nak masak banyak-banyak siapa pulak yang nak makan nanti.

Cuma bila lapar lepas terawih tu barulah akan masak kuih atau hidangan lain. Sejenis yang suka makan masakan panas. Baru selera makan. Berpuasa dalam tempoh PKP ni takde lah nak terkejar kejar hal lain. Masak untuk berbuka pun satu jam sebelum atau setengah jam sebelum kalau masak simple-simple lah. Baru sedap makan makanan yang masih panas. Menu Berbuka 1 Ramadhan Fiza adalah
Ayam Black Pepper Masak Cara Fiza dan salad
.

Senang tak payah masak sayur dah.

Bahan-bahan

Ayam potong kecil (nak cepat masak)

1 labu bawang besar

2 ulas bawang putih

2 batang cili api

1 sudu besar black pepper

2 sudu sos tiram

2 sudu kicap manis

Minyak masak untuk menggoreng

Garam

Serbuk Kunyit

Tomato 1 biji

Cara Masak Ayam Black Pepper

Gaul ayam dengan garam dan serbuk kunyit. Goreng sampai masak. Bila dah masak tu, keluarkan minyak goreng tu. Masukkan black pepper, bawang putih, bawang besar, cili api yang telah dipotong-potong. Bila bawang semua dah layu, masukkan sos tiram dan juga kicap.

Kalau ada tomato, potong 4 dan masuk last sekali sebab tak nak tomato layu. Kalau tak ada, tak letak pun takpe. Gaul rata dah siap. Jangan letak garam lagi ye sebab menggoreng tadi dah letak garam dan dah letak sos tiram juga kicap. Dah cukup perasa dah tu.

Kalau guna isi ayam bahagian dada tu lagilah cepat masak dan tak perlu guna minyak banyak kalau guna non stick pan. Tapi kalau masak potongan ayam dari semua bahagian ayam, minyak kena lebih sikit lah baru masak sekata. Okay, done menu berbuka hari pertama Ramadhan. Kalau tak ada idea nak masak apa, boleh lah masak menu ayam black pepper ni.


Resepi Ikan Cencaru Bakar Bersambal Dan Kacang Goreng Campur Telur  Masak Cara Fiza

R
esepi Ikan Cencaru Bakar Bersambal Dan Kacang Goreng Campur Telur  Masak Cara Fiza
 | Ayam sudah, udang pun sudah. Sekarang giliran ikan cencaru pulak ambil alih untuk menu berbuka 3 Ramadhan. Ikan cencaru bakar dengan sambal lagi sedap rasanya daripada dibakar kosong dengan garam dan serbuk kunyit. Bila bersambal tu tak payah dah  nak buat air cicah asam atau sambal kicap. Sambal tu Fiza dah siapkan awal-awal sebelum puasa. Buat stok banyak sikit sebab nanti senang nak bakar ikan, terus guna je.

Cara buat Sambal Ikan Bakar Masak Cara Fiza

Blend 2 labu bawang besar, 2 ulas bawang putih, 1 inci halia dan 1 batang serai. Tumiskan sampai naik bau, baru masukkan cili kisar dan juga sos cili. Bila dah garing tu masukkan air asam jawa, garam, gula perang dan kicap sikit. Kacau rata dan biarkan sampai pecah minyak. Bila dah masak biarkan sejuk baru masukkan dalam bekas dan simpan dalam peti ais. Kau orang adjust lah ikut citarasa masing-masing. Fiza suka guna gula perang sebab warna sambal nampak lagi cantik.

Kalau tak nak sambal tu hangus masa ikan dibakar, kau orang boleh bakar dulu ikan cencaru dengan garam dan serbuk kunyit dulu. Bila hampir nak masak tu, baru letak sambal tu dan biarkan masak sekejap. Fiza masak guna kuali ajaib tu dan bungkus ikan dengan aluminium foil. Kalau ada daun pisang lagi sedap. Masak ikan bakar 15 minit baru terbalikkan dan sambung lagi masak 10 minit untuk sebelah lagi.

Hari ketiga baru Fiza masak sayur kacang panjang campur telur. Tukar salad kepada sayur bergoreng pulak. Tumis bawang merah, bawang putih dan ikan bilis. Masukkan kacang panjang dan pecahkan sebiji telur. Masukkan garam dan serbuk kunyit. Gaul rata dan biarkan masak sekejap. Kalau goreng kacang panjang, Fiza suka goreng sekejap je sebab suka makan sayur rangup.


Resepi Japanese Cotton Cheesecake

M
usim PKP ni terasa masa terlalu banyak sampai kau dah tak tahu nak buat apa dah. Serius lah tak boleh duduk diam saja sebab akan menimbulkan kebosanan terlampau. Duduk rumah masa PKP ni harus cari kerja untuk dibuat. Kena sibukkan diri supaya dalam kepala tu tak fikir benda benda yang boleh buatkan stress. Salah satunya mencuba resepi resepi viral yang mudah macam Japanese Cotton Cheesecake. Persoalannya, mudah ke?

Demi tak nak kalah dengan bosan, cari idea nak masak apa yang mudah-mudah dan paling penting bahan-bahan ada di rumah bukan kena keluar pergi beli bahan. Cari punya cari dapatlah
resepi Japanese Cotton Cheesecake
 yang cukup mudah pada Fiza. Bahan-bahan tak banyak dan cara nak buat tu boleh tahan mudah lah jugak. Bila rajin dia jadi mudah lah kot kan?

Bahan-bahan

70 gram butter

70 gram gula

70 gram tepung gandum yang telah di ayak

200 ml susu segar

4 biji telur (*asingkan telur putih dan kuning)

5 keping slice cheese

1 sk esen vanilla

Cara-cara

1. Masukkan susu segar bersama slice cheese yang telah dicarik-carik kan ke dalam periuk, masak sebati menggunakan api perlahan sehingga cheese cair.

2. Masukkan butter dan kacau rata sampai adunan semua cair dan sebati. Tutup api dan biarkan sebentar.

3. Pukul telur putih dan gula sehingga menjadi meringue.

4. Dalam bekas lain, pukul telur kuning dan esen vanilla sehingga kembang.

5. Masukkan telur kuning ke dalam adunan cheese yang awal tadi, kacau sehingga sebati.

6. Masukkan tepung sikit demi sedikit untuk pastikan adunan tidak berketul-ketul.

7. Masukkan meringue sedikit demi sedikit dengan cara kaup dan gaul secara ringan.

Cara bakar

1. Sapukan keliling loyang (spring form) dengan butter, bawahnya letak kertas minyak.

2. Panaskan air dan loyang di dalam oven terlebih dahulu sebab nak bakar guna kaedah steam bath.

3. Bakar pada suhu 170℃ selama 20minit, kemudian turunkan suhu kepada 140℃ selama 40 minit.

Bahan-bahan tu dari resepi asal tapi Fiza kurangkan sikit telur jadi 3 biji dan slice cheese Fiza guna 4 keping je. Kurangkan telur sebab tak nak bau hanyir telur kuat sangat dan kurangkan cheese sebab nak jimat. Hihi..cukup sekadar ada rasa cheese je sudah. Alhamdulillah kek menjadi cantik cuma potongan slice kek tak cantik sebab keluar oven je terus potong. Tak sabar² nak makan. Rasa dia setelah Fiza kurangkan telur dan slice cheese tu just nice rasa dia.

Disebabkan ianya dipanggil cotton cheesecake, tekstur dia tersangatlah lembut. Bila makan tu macam tak makan apa je. Rasa macam susah nak kenyang jugaklah makan kek ni. Itu yang laju je habis. Lagipun kek ni macam tak sesuai untuk simpan lama.

credit : Qalisya Lisya Illa


Resepi Sambal Udang Mudah Masak Cara Fiza

R
esepi Sambal Udang Mudah Masak Cara Fiza
 | Baru hari kedua puasa dah pening nak masak apa. Asyik ayam je. Jemu pulak. Mujur ada stok udang dalam peti ais. So cadang nak sambalkan aje udang-udang tu. Sambal udang ni lagi sedap kalau di kawankan dengan petai. Lagi bertambah selera makan. Sebusuk-busuk petai tu kalau dia ada jadi sesedap masakan lah. Itu kata-kata penggemar petai. Yang tak suka petai tetap cakap tak sedap.

Masak sambal udang 10 minit
 lagi nak berbuka pun sempat lagi nak masaknya. Dengan syarat bahan-bahan dah ready lah. Tapi takdelah buat macam tu. At least setengah jam lah nak siapkan bahan-bahannya sekali. Kalau dah siap bahan-bahan tu lain cerita lah tinggal campak-campak masuk dalam kuali je.

Bahan-bahan

Udang

2 labu bawang besar

2 ulas bawang putih

1 inci halia

3 sudu cili kisar

2 sudu sos cili

garam secukup rasa

gula perang 1 sudu

1 sudu kicap

3 sudu minyak menumis

1 keping asam keping

Cara-cara

Tumbuk kasar atau kisar kasar 1 biji labu bawang besar, 2 ulas bawang putih dan halia. Panaskan minyak dan tumis bahan tumbuk tadi. Dah naik bau, baru masukkan cili kisar dan sos cili. Gaul rata dan biarkan garing. Kemudian baru masukkan udang. Gaul rata lagi baru masukkan garam, kicap, gula perang dan asam keping. Bila hampir masak tu baru masukkan bawang potong yang sebijik lagi tu. Kalau buat sambal, Fiza suka potong bulat.

Nak pedas, tambah cili api. Fiza jenis suka buat cili kisar guna cili kering pedas. So tak perlu tambah cili api dah. Dan kalau nak berkuah sikit tambah je air. Fiza tak tambah air sebab taknak sambal cair. Kalau malas nak blend atau tumbuk, kau orang potong potong je bahan menumis pun okay je. Cuma dia lagi sedap kalau bahan-bahan tu ditumbuk menggunakan lesung batu. Hari kedua masih mengekalkan salad sebagai ulaman. Tak perlu masak sayur dah.


Roti Gardenia Ala Eropah

M
acamana dengan stok roti gardenia minggu ke tiga PKP? Ada yang masih belum nampak lagi stok roti ke? Rasanya stok roti gardenia yang putih tu dah kembali stabil rasanya kot kan.
Sangat terlajak laris roti putih tu sejak PKP bermula dan bermacam kisah roti gardenia ni sampaikan ada orang bawa lari lori tu. Ish ish ish..sampai macam tu sekali.

Sebenarnya dalam keadaan macam ni, kita tak boleh nak memilih sangat dan kita banyak pilihan sebenarnya. Cuma kita je nak atau tidak.
Kalau ikut keperluan, beli je mana yang ada. Buat masa ni saya memang tak dapat lagi lah stok roti putih tu. Husband pun baru sekali dua keluar beli barang. Sekali dua tu lah stok roti tak ada. Its okay.

Pesan kat husband beli roti gardenia bonjour ala Eropah tu je lah since masa diet dulu memang suka makan roti ni. 2 Minggu lebih baru rasa nak makan roti. Syukur ada juga stok roti bonjour ni ha.
Walaupun harga dia agak mahal sikit tapi okaylah berbaloi dengan khasiat dan rasa dia memang sedap tak nak kalah. Sedap kalau buat sandwich dan letak nuggets goreng.

Dulu masa diet susah nak jumpa. Bila roti putih jadi pujaan ramai, roti ni dipandang sepi pulak. Sebenarnya ada 3 jenis roti ala Eropah Gardenia ni.
Bonjour
Passione
Sommerset Cottage
Semua sedap! Kalau Bonjour ni ada sunflower seeds, Passione gabungan herba itali, minyak zaitun serta tomato dan Sommerset pulak mengandungi grains dan seeds.  Sangat sesuai untuk mereka yang berdiet sebab banyak serat dan 0% lemak trans.

Tak ada roti gardenia. Jangan risau-risau lah sebab kita ada banyak pilihan jenama roti yang ada di Malaysia ni. Make sure yang borong banyak tu habiskan sebelum expired. Kalau beli banyak banyak tapi membazir sampai expired tu memang tak patut lah kan.


Sarapan Pagi Japanese Souffle Pancake

S
epatutnya harini dah berakhir Perintah Kawalan Pergerakan (PKP) boleh bebas keluar. Tapi disebabkan virus COVID-19 makin  meningkat dari sehari ke sehari, makanya esok bermula fasa kedua stay home.
Masih lagi duduk di rumah diam-diam cuma husband je keluar sorang bila barang habis. Selagi mencukupi kita duduk diam diam kat rumah. Ye, memang bosan tapi inilah usaha kita paling mudah untuk bantu negara kita bebas Virus covid ni.

Bila duduk berkurung dalam rumah, aktiviti masak menjadi-jadi pulak kan. Dalam masa yang sama rasa bosan dah masak. Jadi, untuk menghilangkan rasa bosan masak menu yang dah biasa masak tu saya cubalah resepi  yang tak pernah masak atau jarang-jarang masak.
Sekarang pun tengah kegilaan dengan resepi viral. Sedang ada bahan-bahan tu eloklah disegerakan mencuba Japanese Souffle Pancake yang orang kata sedap dan mudah nak buatnya pun.

Japanese souffle pancake adalah sejenis hidangan jepun yang enak dimakan ketika sarapan pagi atau minum petang. Tapi di Malaysia ni, anytime je boleh makan. Tak ada spesifik waktu.
Asal teringin je boleh buat sendiri. Kalau beli diluar katanya mahal juga harganya. Tak tahu lah berapa harganya sebab tak pernah lagi atau saya je yang tak tahu kat mana.
Disebabkan bahan-bahan sikit dan mudah nak buat, saya pun cubalah buat untuk sarapan pagi. Ikut je resepi mudah ni.

Resipi Japanese Souffle Pancake
Adunan A
2 biji telur kuning
15 ml susu segar
1 tutup esen vanilla
Tepung kek 30g
Baking powder 1g
Adunan B
2 biji telur putih
Gula 30g

Cara penyediaan  :
1. Satukan 2 biji telur kuning, susu segar, esen vanilla. Kacau rata kemudian masukkan tepung dan baking powder dengan cara mengayak sambil kacau adunan untuk elakkan adunan berketul ketul. Dah kacau rata ketepikan dulu.
2. Siapkan adunan B pulak, kacau telur putih sampai berbuih dengan mixer. Kemudian masukkan gula dan pukul sampai pekat likat macam meringue. Kaup separuh dan campurkan dengan bahan A. Dah rata, campur separuh lagi. Masa campurkan dua adunan ni gaul perlahan manja-manja tak payah guna mixer okay.
3. Panaskan kuali non stick letak minyak sikit je. Letak satu scoop kemudian letak lagi satu scoop untuk bagi pancake tebal sikit. Nak tebal lagi tambah lagi 1 scoop adunan. Biarkan masak 2 minit baru terbalikkan. Nak senang kau orang guna scoop aiskrim. Dah terbalik tunggu masak kejap dan angkat. Siap!

Sedap! Lembut je bila gigit tu. Alhamdulillah menjadi souffle pancake ni. Bolehlah buat lagi. Ada juga yang tambah jus lemon untuk tambahkan lagi kesedapan dan nyah bau telur tu.
Nantilah cuba tambah lemon pulak. Sedap di makan dengan honey, gula icing, berries ataupun whipped cream. Ada chocolate syrup lagilah sedap kan. Well, bolehlah tiruvasi menu ni untuk breakfast kau orang di rumah. Atau untuk minum petang.

credit resepi & video : youtube So Yum Cooking


Small Office Home Office (SOHO) Yang Agak Menyepi Seketika

S
elamat pagi semua. Tiba-tiba dah hari rabu. Mujur masih ingat hari apa. PKP hari keberapa jangan ditanya sebab dah malas nak mengira hari. Dan dah terbiasa dengan suasana sekarang. Ye, kita perlu redha dengan apa yang berlaku. Sejak PKP ni, ramai yang terkesan dengan kehilangan sumber pendapatan terutamanya yang berkerja sendiri. Fiza pun merasainya juga.

Tempahan sampul duit raya hipster terpaksa Fiza hentikan buat masa ni atas sebab tak boleh nak keluar ke kedai. Kedai printing pulak jauh kena rentas sempadan negeri. Nak merentas sempadan negeri bukan mudah masa PKP ni. Kedai pun tak pasti bukak ke tidak. Tambah lagi, raya pun samar-samar lagi kan. Kiranya ini keputusan yang tepat. Demi keselamatan juga dan segala bayaran akan dipulangkan semula. Moga ada rezeki yang lebih baik dimasa akan datang. Aamiin...

Tempahan design buat masa ni Fiza pun agak slow juga. Entah kenapa mood nak mendesign tu agak terganggu sikit. So sunyilah sikit SOHO Fiza ni di musim PKP. Lebih kepada update blog dan blogwalking dan kerja editing gambar sendiri je lah. Nak photoshoot pun sekarang tengah musim hujan. Lighting tak on point. Tandanya kena rehat dulu tu.

Walaupun SOHO agak sepi tapi pokok-pokok ni tak pernah sepi. Semakin membesar dan bertunas baru dengan jayanya. Tengok pokok-pokok hijau ni, rasa bahagia walaupun tak ada idea nak nak dicurahkan. Sepi tu kerja Fiza je, husband masih dengan mood #roadtophd yang perlu diteruskan.


5 Aneka Masakan Sotong Yang Sedap

5 Aneka Masakan Sotong Yang Mudah
 | Suka makan sotong tak? Biasanya kalau ada stok sotong tu kau orang masak apa je? Masakan sotong yang paling popular digemari ramai tak lain tak bukan sambal sotong. Sambal sotong ni kalau makan dengan nasi lemak memang tak pandang kiri kanan bila makan. Bak kata orang 'mak mertua lalu pun tak perasan!'.

Sambal sotong ni ada orang suka sambal sotong berkuah dan ada yang suka sambal pekat. Fiza suka jenis pekat sikit dan tak tambah air sebab sotong tu akan keluarkan air bila memasak tu. Selain sambal sotong, sotong celup tepung pun favourite juga tu. Cuma jarang masak sebab kalau masak sotong celup tepung kena makan panas-panas baru sedap. Kalau dah sejuk, sotong akan jadi liat dan kurang sedap lah.

Antara masakan sotong yang Fiza biasa masak sambal sotong  dan
sotong masak kunyit
. Selain tu ada juga masak sotong sumbat, sotong telur masin dan sotong petai. Jenis yang suka kicap tu mesti akan masak
sotong masak kicap
. Betul tak? Penggemar makanan Thailand mesti cuba masak
sotong paprik

atau
sotong ala thai
. Pun sedap juga kan.

5 Aneka Masakan Sotong Yang Mudah

1. Sambal Sotong

Bahan-bahan

Sotong yang telah dibersihkan dan dipotong bulat

2 labu bawang besar

2 ulas bawang putih

1 inci halia

3 sudu cili kisar

2 sudu sos cili

garam secukup rasa

gula perang 1 sudu

1 sudu kicap

3 sudu minyak menumis

1 keping asam keping

Cara Masak

Tumbuk kasar atau kisar kasar 1 biji labu bawang besar, 2 ulas bawang putih dan halia. Panaskan minyak dan tumis bahan tumbuk tadi. Dah naik bau, baru masukkan cili kisar dan sos cili. Gaul rata dan biarkan garing barulah masukkan sotong. Gaul rata lagi baru masukkan garam, kicap, gula perang dan asam keping. Bila hampir masak baru masukkan hirisan bawang besar yang 1 biji lagi tu dan biarkan layu sikit.  Masak sotong ni tak perlu tambah air ye sebab sotong tu akan keluarkan air.

* kalau suka petai boleh tambah petai jadi sambal sotong petai.

2.
Sotong Sumbat

Bahan-bahan sumbat

( Bahan-bahan sumbat ni bergantung berapa banyak sotong)

Udang

Daun Sup

Bawang putih

Bawang Merah

1 sudu blackpepper

Telur

Lada sulah

Cili besar

Cara masak bahan sumbat

1. Udang, daun sup, bawang putih, bawang merah da cili merah dipotong kecil-kecil dan satukan bersama blackpepper dan lada sulah sebagai perasa dalam satu mangkuk.

2. Pecahkan telur dalam mangkuk yang sama kemudian kacau.

3. Kalau untuk diet : gunakan kuali non stick tanpa minyak dan buat macam telur hancur.

Atau boleh gunakan 1 sudu minyak zaitun untuk buat telur hancur.

4. Dah masak telur hancur, ketepikan dan biarkan sejuk.

Bahan-Bahan Sambal Sotong

( gunakan sotong yang besar sebab senang nak sumbatkan bahan)

2 ulas bawang putih

2 biji bawang merah atau 1 biji bawang besar

3 sudu cili kisar

1 batang serai

2 tangkai daun kari

1 sudu sos tiram

1 sudu kicap manis

secubit garam

2 sudu minyak masak atau minyak zaitun

1 sudu madu ( kalau takde gantikan dengan gula 1 sudu)

Cara Masak

1.Sumbatkan dahulu bahan sumbat yang dah siap tadi ke dalam sotong kemudian ketepikan dahulu. Pinkan dengan menggunakan lidi.

2. Panaskan minyak dan tumiskan serai dan daun kari kemudian di ikuti dengan bawang putih dan bawang merah di cincang halus.

3. Setelah naik bau masukkan cili kisar dan biarkan garing seketika

4. Masukkan garam, madu, sos tiram dan kicap manis.

5. Masukkan sotong yang telah disumbat tadi dan biarkan masak. Siap!

3.
Sotong Sambal Bali

Bahan bahan

Sotong yang telah dibersihkan dan dipotong bulat

2-3 biji bawang merah

3-4 ulas bawang putih

1 inci halia

5-6 tangkai cili api

5 batang serai

1/2 sk garam

1 sb gula

1 sb kicap

1 sk serbuk kunyit

Daun kari (6 tangkai)

Minyak masak

Cili kering (10 tangkai). Nak pedas boleh tambah lagi

Cara Masak

1. Gaulkan sotong bersama garam dan serbuk kunyit.

2. Panaskan minyak dan goreng sotong separa masak.

3. Angkat, tos dan ketepikan dulu.

4. Potong cili kering untuk buangkan biji cili, kemudian masak/rebus dengan air panas. Angkat dan toskan, basuh dengan air sejuk kemudian blend bersama bawang merah, bawang putih, cili api dan halia. Dalam resepi asal tak letak cili api, tapi sebab nak pedas sikit so Fiza letak cili api.

5. Serai di ketuk

6. Panaskan semula minyak goreng sotong tadi untuk menumis bahan-bahan. Dimulakan dengan masukkan serai terlebih tdahulu.

7. Setelah agak keperangan, masukkan daun kari yang telah dibasuh.

8. Bila daun kari dah agak kegaringan masukkan bahan yang di blend tadi.

9. Bila dah garing dan naik bau bahan tumisan tadi, masukkan garam, gula dan kicap.

10. Akhir sekali masukkan sotong goreng tadi dan biarkan masak sekejap. Siap!

4.
Sotong Masak Kunyit

Bahan-bahan

Sotong dibasuh bersih dan dipotong bulat

1/2 sk garam

1 sk serbuk kunyit

1 biji bawang besar

2 ulas bawang putih

Cili Api (ikut tahap kepedasan masing-maisng)

Minyak masak

Cara Masak

Gaulkan sotong bersama serbuk kunyit dan garam. Perapkan sekejap sementara nak siapkan bahan tumis. Panaskan minyak dan gorengkan sotong yang diperap tadi separuh masak. Kemudian angkat dan toskan.

Tumiskan (bawang besar, bawang putih dan cili) yang telah dipotong. Potong-potong je semua tak payah blend pun takpe. Pastikan tumis guna minyak sikit je ye. Bila dah naik bau dan garing sikit tu masukkan sotong yang dah digoreng separuh masak tadi dan masukkan sedikit garam. Biarkan seketika sampai masak. Siap!

5.
Sotong Telur Masin

Bahan-bahan

6 ekor Sotong

1 biji Telur masin

1 sudu besar Minyak zaitun

2 ulas Bawang Putih

1 biji bawang besar

6 biji cili api

1 tangkai cili besar merah

125ml susu full cream ( kalau nak berkuah)

Cara Masak

1. Rebus telur masin kemudian hancur-hancurkan. Ketepikan dahulu.

2. Panaskan minyak dan kemudian tumiskan bawang putih, bawang merah, cili api dan juga cili besar yang telah potong kecil. Dah garing dan naik bau sikit, masukkan telur masin. Kalau kau orang nak jenis berkuah boleh letak susu cair. Kalau tak nak jenis berkuah, tak perlu letak susu cair.

3. Masukkan sotong dan gaul rata. Kemudian biarkan masak dan sedikit kering. Sedia untuk dihidangkan.

Bila dah letak telur masin tak perlu letak garam dah. Nanti bertambah masin pula. Bila letak telur masin rasa dia semulajadi sedap rasa masin berasa tu. Tak percaya? Silalah masak menu apa-apa tambah telur masin. Di jamin sedap melainkan kalau kau orang tak makan telur masin.

Selain 5 aneka masakan sotong di atas ni, kau orang boleh juga cuba masak masakan sotong yang berkuah macam
sotong masak kari
 ataupun
sotong masak lem
ak
. Semua pun sedap kalau dah namanya penggemar seafood terutamanya si sotong ni.


5 Jenis Ikan Yang Sedap Di Bakar

Menu berbuka puasa Ramadhan ke dua puluh dua semalam, masak ikan cencaru bakar lagi. Ikan bakar lah masakan paling senang. Gaul dengan garam dan serbuk kunyit perencah dia pun dah sedap rasa dia. Ikan bakar ni kena makan panas-panas.

Tak semua orang suka makan ikan bakar. Ada yang tak suka sebab masakan bakar ni jenis makanan yang kering. Tak ada masalah tu. Tak suka jenis kering, boleh buat ikan bersambal.  Ape ada hal kan. Nak rasa ikan yang original letak garam dan serbuk kunyit je.

Letak garam saja pun bolehhhh. Itu dah kira resepi ikan bakar paling basic lah tu. Tak tahu juga tak tahu lah nak kata apa dah!

Tapi! Tak semua ikan sedap di bakar ye. Ada juga ikan yang tak sesuai di bakar. Lepas tu ada pulak yang tak makan ikan air tawar, makan ikan laut je. Ikan tawar hanyir katanya. Kalau saya, dua-dua makan tapi jenis memilih juga juga jenis-jenis ikan. Nah, saya kongsikan jenis-jenis ikan bakar yang sedap.

5 Jenis Ikan Yang Sedap Di Bakar

1. Ikan Cencaru

Ikut carta saya, ikan cencaru ikan laut paling enak dimakan dan sesuai untuk dibakar. Ikan cencaru atau orang panggil ikan jaket ni jenis ikan kulit tebal. So bila bakar tu tak risau lah isi dia hangus ke apa. Isi pun elok je walaupun kulit terbakar teruk. Lagipun ikan cencaru ni pun murah je.

2. Ikan Siakap

Selain masak stim limau/lemon dan sweet sour, ikan siakap ni kalau dibakar memang sedap. Isi dia lembut tapi bab nak membuang sisik tu agak leceh kalau beli yang belum disiang. Nasiblah kan struggle membuang sisik ikan. Nak senang pergi beli kat kedai yang boleh siang ikan siap-siap. Senang kerja masak nanti.

3. Ikan Kembung

Ikan kembung susah nak dapat sekarang  ni. Tak tahu lah kenapa. Setiap kali beli barang basah, yang ada cuma ikan spesis kembung macam ikan selar dengan ikan mambong. Ikan kembung ni terlajak laris. Harga dia pun boleh tahan mahal sekarang ni. Ohh lupa, sebab ikan kembung ni jenis ikan yang sedap dimasak apa pun. Sebab tu cepat habis. Dibakar kosong dengan garam pun sedap okay!

4. Ikan Bawal

Ikan bawal ni isi dia tak tebal dan tak lembut sangat pada saya. kalau dibakar tu seeloknya kena bungkus supaya isi dia tak hangus dan terlebih masak. Lebih sedap dibakar dengan sambal juga. Bakar kosong dengan garam dan serbuk kunyit agak kurang sedap rasanya.

5. Ikan Tenggalan

Pernah dengar ikan tenggalan? Atau mungkin ada nama lain kot. Tapi inilah nama ikan yang saya kenal sejak kecil sebab dari kecil dah biasa makan ikan sungai. Kalau dapat ikan tenggalan besar tu, memang di bakar terus la cerita dia. Perasakan dengan garam pun dah rasa manis isi ikan tu. Makan pulak dengan air asam atau sambal kicap memang terbaik lah rasa dia.

Tapi ikan tenggalan ni banyak tulang. Leceh betul kalau nak makan tu. Jangan sampai tercekik tulang sudah lah. Dengar orang kata kalau ikan banyak tulang ni ikan yang sedap. Betul ke ek? Fakta ke auta entah. Ada yang tahu?

Ada beberapa lagi jenis ikan yang sedap dibakar selain ikan cencaru, ikan siakap, ikan kembung, ikan bawal dan ikan tenggalan. Ini ikut citarasa saya je. Lain orang lain citarasa dia. Boleh juga bakar ikan merah, ikan jenahak, ikan kerapu dan banyak lagi jenis ikan. Ikan apa lagi yang sedap di bakar selain semua di atas?
Cadangan tambahan :
Ikan ketuka, spesis ikan pari

RESEPI IKAN BAKAR SAMBAL

2 labu bawang besar *dikisar

2 ulas bawang putih *dikisar

1 inci halia *dikisar

1 batang serai *dikisar

4 sb cili kisar

4 sb air asam jawa

2 sb sos cili

2 sb gula

1/2 sk garam

minyak masak

CARA BUAT SAMBAL IKAN BAKAR

Kisar bahan-bahan yang bertanda *. Kisar halus ye baru sedap. Panaskan minyak dan tumis bahan kisar sampai naik bau dan garing sikit. Masukkan cili kisar, sos cili dan juga air asam jawa. Kacau rata dan biarkan sampai pecah minyak. Masak lama sikit lah macam tu. Sesekali kacau untuk elakkan hangit pada bahagian bawah sambal.

Bila hampir masak baru perasakan dengan garam dan gula. Kacau sekejap dan tutup api. Kalau saya suka buat sambal ikan bakar ni lebih sikit buat stok. Bila nak bakar ikan senang sambal dan siap sedia tinggal perasakan ikan dengan garam dan serbuk kunyit je bakar dulu. Lepas tu baru lah letak sambal. So sambal dia tak hangus lah bila letak kemudian. Kalau bakar siap-siap memang hangus hangit sambal tu nanti.

Nak sedap masak bungkus daun pisang dan daun kunyit. Kat bandar susah nak dapat dan pisang, kita bakar guna aluminium foil je la kan. Bakar 15 minit, kemudian terbalik kan tambah lagi 10 minit. Selepas 10 minit bukak bungkusan dan letakkan sambal. Tambah lagi 5 minit masak. Sedap dan mudah je awak-awak nak masak pun.


Aidilfitri di Perantauan

Hari terakhir Ramadhan. Sayu dan hiba Ramadhan bakal berlalu pergi. Harap dipanjangkan usia lagi bertemu Ramadhan akan datang. Tahun ni suasana Ramadhan yang berbeza. Begitu juga hari raya yang bakal kita sambut esok. InshaAllah..Buat pertama kalinya kita beraya beramai-ramai sebagai anak perantau sebab tak dapat balik beraya di kampung bersama keluarga disebabkan masih dalam tempoh PKP ni.

View this post on Instagram

2nd edition musical card for eid 2020. Exclusive by @azhafizahgraphic Dah tutup order. Boleh order selepas 1 syawal. 1 syawal kakak nak rehat makan makan. Nama pun rayakan. Selamat berhari raya diperantauan. #fizaidilberaya #eid2020 #azhafizahgraphic #musicalcard #mncreativephotoclass

A post shared by
 フイザ
 (@azhafizah.mn) on
May 22, 2020 at 8:56pm PDT

Tengah buat rendang, anyam ketupat, mendodol, melemang ke tu? Best lah kan ada suasana meriah macam tu. Abah Fiza dah siap buat lemang dah. Aduhaiii...nak balik kampung! sabar sabar..puasa kena sabar lebih. Dugaan dugaaan...Yang keseorangan ke berdua ke, marilah kita berfikir apa nak dibuat untuk persiapan raya esok. Fiza fikir nak masak rendang je ni. Masak nasi impit ke pulut ke pun sedap juga untuk dihidangkan esok.

Malas nak masak nasi impit sebab husband tak suka. Sudahnya nanti kenalah habiskan sorang-sorang. Lebih senang masak nasi je. Tapi teringin nasi impit jugak. Masih dalam dilema. So fikir dulu lah. Harini agak sibuk siapkan tempahan card raya musical. Dah hujung hujung ni pulak ramai yang order. Mana tak sempat tu tak ada rezeki lah. Ampun! Order lambat, tak dapat lah.

Tahun ni upgrade sikit kad raya versi musical. Canggih tak? Hihi..tapi nak buat banyak-banyak tak larat. Ambil order mana yang mampu je. Alhamdulillah rezeki bulan puasa ni. Bolehlah buat duit raya untuk diri sendiri.

Apapun Fiza nak ucapkan "
SELAMAT HARI RAYA, MAAF JIKA ADA TERSALAH KATA dalam blog Fiza ni yang ada mengguris hati sesiapa. Semoga semua orang gembira di hari raya. Kekalkan social distancing dan patuhi SOP okay! Ingat tu!
 ". Yang belum bayar zakat, pi bayar lekaih.


Bulan Mei Dah

P
ejam celik pejam celik tiba-tiba dah masuk Bulan Mei dah. Tanpa sedar kita dah bertahan berkurung di rumah sebulan lebih sejak bulan March hari tu. Tepu ke tidak duduk rumah? Haruslah tepu dan tak terbendung lagi dia punya bosan. Tapi ye lah, kita semua kuat dan mampu bertahan lagi sampai Malaysia bebas Covid-19. InshaAllah.. #kitajagakita duduk rumah diam-diam okay. Penat dah cakap  ayat ni.

Masuk bulan Mei bila mana masih dalam tempoh PKP ni, terus rasa tak tahu nak rancang apa dah. Hanya duduk rumah dan menanti hari bahagia Malaysia bebas Covid-19 ni. Dah habis tempoh PKP pun masih lagi rasa tak selamat nak keluar selagi virus masih ada dan antivaksin tak ada lagi. Kena hadaplah kehidupan new normal di masa akan datang.

You deserve a pause from mess and chaos

Do what you love to feed your soul

1 Mei hari pekerja pun kita bercuti di rumah je lah ye. Lagi selamat lagi terjaga kita satu keluarga. Boleh duduk diam-diam di rumah kenapa nak keluar pulak. Melainkan pergi beli barang atau ada hal penting. Bulan Mei kita akan teruskan PKP Fasa 4 sampai 12 Mei. Apakah akan jadi selepas 12 Mei, adakah PKP fasa 5 akan menyusul? Kita tunggu...

Practice the PAUSE

When it doubt, pause.

When angry, pause.

When tired, pause.

When stressed, pause.

And when pause, PRAY.

Apapun, sama-sama kita doa semoga semuanya akan kembali normal dan menjalani kehidupan seperti biasa. Support frontliners kita dengan duduk diam-diam di rumah. Kalau kata kena sambut raya di rumah masing-masing pun rasanya semua orang pun sedia dah. Kita dah biasa kan? Stay strong, stay home and stay safe everyone.


Buttermilk Pop Corn Chicken Cheese Salted Egg

Fuhhh..jenuh mengejar entry masakan berbuka sepanjang bulan puasa. Belum ada yang tercicir lagi nampaknya. Kiranya dah back on track dah ni.
Semalam masak lagi
buttermilk pop corn chicken cheese salted eggs
 untuk menu berbuka hari ke 21 Ramadhan. Saya malas fikir dah, ikut apa yang husband nak makan je senang.
Lepas ni sama-sama pening nak masak apa nak makan apa untuk berbuka.

Resepinya sama macam sebelum ni, beza dia tambah salted eggs je pun. Tepek sekali lagilah resepi buttermilk popcorn chicken.
Salah satu salted egg menu untuk penggemar salted egg. Saya guna popcorn chicken frozen sebab lebih cepat kerja masak. Nak buat sendiri ayam bersalut tepung tu agak leceh dan ambil masa.
Kalau nak mudah, beli siap-siap popcorn chicken frozen tu ye. Beli yang saiz kecil lagi sedap cepat masak dan crunchy.

Bahan-Bahan Buttermilk Chicken Cheese Salted Egg

Ayam pop corn frozen

2 ulas bawang putih

1 tangkai daun kari

3 tangkai cili

1 sb butter

1 sb minyak masak

1/2 cawan fresh milk

1/4 sk garam

1/4 sk black pepper

1 slice cheese

2 sb salted egg powder (saya guna jenama bestari)

CARA MASAK BUTTERMILK CHICKEN CHEESE SALTED EGG

Goreng popcorn chicken sehingga masak, angkat dan ketepikan. Kemudian, panaskan butter dan juga minyak masak.
Boleh juga gunakan kuali yang sama dan kurangkan sedikit minyak gorengan ayam tu dan tinggal tambah butter je. Tumiskan bawang putih, cili api dan daun kari sehingga naik bau dan garing.

Agak-agak dah garing, masukkan susu, masukkan black pepper, garam dan salted egg powder. Kacau rata dan biarkan mendidih.
Lepas tu barulah masukkan ayam popcorn yang dah siap goreng dan kacau rata bagi mesra serasi bersama. Akhir sekali baru masukkan slice cheese atau apa juga jenis cheese ikut suka.
Letak cheese tarik mozarella tu lagi tertarik oiii..rasa dia akan lebih likat pekat dan berkrim disukai ramai.


Cili Api Merah Super Pedas

Suka pedas? Sudah tentu! Dah dari dikecil di ajar makan pedas, mana mungkin nak melupakan masakan pedas. Masakan yang tak pedas, berkemungkinan akan direject mentah-mentah. Kahwin pulak tu dengan orang Nismilan. Lagi bertambah podeh kena masak.

Serius cakap, kalau tak pedas boleh putus selera nak makan. Setuju tak wahai pempedas sekalian?Sebenarnya kalau nak masak masakan kampung, lebih sedap sekiranya guna cili api kampung. Guna cili api bandar yang acah-acah kampung tu rasa dia kurang sedap dan kurang pedas.

Disebabkan susah benar nak dapat cili api kampung kat bandar ni, Fiza suka beli cili api merah tempatan yang super pedas tu seperti gambar di bawah. Biasanya sebulan sekali balik kampung mak dah sediakan stok cili api kampung tu.

Tapi iyelah kan sebab musim PKP ni tak boleh nak balik kampung. Kemurungan tak dapat balik kampung dan kemurungan juga tak dapat stok cili api kampung. Nak tak nak terpaksa jugalah beli cili api merah super pedas ni. Harga cili padi 1 kg pun dah mahal sekarang ni. Kalau dapat murah kira untung dah tu. Lagi untung dapat bekalan dari mak, free je. Hihi

Cili api pedas ni lah  penyebab utama lauk
ayam masak lemak cili api
 berubah warna tu. Tak tahulah nama yang sebetulnya. Pada tag pun dia tulis cili api merah/pedas. Itu je! Cili api ni kalau buat
sambal gesek
 memang power lah. Sedap dan pedas tu terasa betul. Memang sesuai guna cili api merah.

Cili api kampung pulak sesuai buat
sambal belacan belimbing buluh
atau sambal belacan style kampung lebih sedap. Sambal belacan pun dah moden sekarang okay!. Buat style ala sambal gesek tu. Kena masak dengan cara goreng/rebus. Lepas tu baru tumbuk atau blend dan simpan buat stok dalam peti ais. Nak makan ambil je tak payah susah-susah nak buat bila masa nak makan.

Tapi kalau style mak-mak kita lebih suka resepi tradisi sambal belacan cili api mentah dan tumbuk guna lesung batu. Kannnn....


Cuti Masak Sehari, Berbuka KFC Snack Plate

Cuti masak sehari? Tak ada la totally cuti masak pun. Cuma tak masak untuk berbuka je! Semalam husband keluar ada urusan. Balik dalam pukul 5 petang macam tu. Nampak keluar dari kereta dengan beg plastik putih dan bau dia menusuk ke hidung. Bau ayam! Tak cakap apa, tersenyum sambil bertentang mata berjalan masuk dalam rumah.

Bila senyum tu tandanya harini tak payah beria nak masuk office oil and gas tu (baca : dapur). Maka, diistiharkan cuti masak sehari. Cuti lah sangat kan. Tetap kena masak nasi juga. Tapi tak masak lauk lah. Makan je dengan ayam KFC buat lauk. Lama tak makan ayam KFC sejak PKP. Itu yang husband beli tu. Dia pun sama teringin sebenarnya.

Berulang kali tanya husband "betul tak payah masak ni?" Betul, katanya. Isteri tak puas hati tu dok tanya berulang kali. Bukan apa, kalau nak masak kena bagitau senang nak plan masak apa. Kalau nak masak ayam ikan ke kena lah defrost dulu. Mujur juga boleh defrost guna microwave je. Tapi ambil masa untuk masak juga. Kot kalau request rendang ke, kena lagi awal masak.

Bila dah kata tak payah masak, kita pun bersenang lenang lah tinggal masak nasi dan buat air je. Agak lama juga tak makan ayam KFC ni. Favourite KFC menu,
KFC snack plate
 lah sejak zaman berzaman. Zaman dulu murah lagi KFC snack plate ni RM8.++  macam tu. Sekarang dah RM15.++ tau!

Sebelum PKP pernah beli beberapa kali. Beberapa kali tu jugalah dapat ayam KFC yang bersaiz kecil. Ingatkan Fiza je dapat camtu. Rupanya kebanyakkan tempat pun macam tu. Saiz tak setaraf dengan harga. Konon lepas tu taknak beli dah. Lebih berbaloi makan ayam goreng lain.

Tapi tak boleh dinafikan lah kot ayam KFC ni sedap. Sebab tu bertahan sampai sekarang.
Apakah resepi rahsia KFC yang sedap tu?
 Kalau teringin tu, teringin juga kan. Cuma kecewa bab saiz ayam goreng tu yang sebelum ni. Alhamdulillah kali ni dapat saiz ayam kira besar jugalah. Boleh kira macam barulah berbaloi dengan harganya.

Antara coleslaw dan mashed potato, kau orang lebih suka yang mana? Fiza pilih coleslaw sebab rasa coleslaw dia sedap. Buat sendiri tak pernah jadi rasa macam tu. Aduhaiii...sambil menaip tiba-tiba rasa macam terliur pulak. Marilah kita stop kan entri supaya tak bertambah kecur lagi. Ampun!


Hadiah Dari Blogger Anum

Tin! tin! Bunyi yang macam familiar je. Hon abang pos laju! Ingatkan rumah jiran, rupanya rumah sendiri. Seingat Fiza tak ada membeli barang apa-apa. Husband lah yang kena ambil. Senang bila ada husband kat rumah, kita tak perlu nak kalut bersiap nak keluar tu. Datang abang pos laju yang hangin, dia punya tin tin gaya macam orang nak cari gaduh selagi kita tak keluar.

Kita dahlah jenis kalut nak capai tudung nak capai cardigan. Lagilah dapat surprise parcel macam ni tak ready nak siapkan tudung siap-siap. Dalam pada tunggu husband keluar ambil parcel tu, tertanya-tanya jugalah barang apa. Tak sabar nak bukak. Terima parcel di tangan terus tengok siapa pengirim. Lahhh...blogger anum rupanya. Tapi barang apakah?

Selepas parcel dibuka, inilah segala apa yang ada dalam bungkusan parcel tu. Macam-macam ada. Ada tumbler, glass bottle, sheet mask, minyak gamat, fridge magnet dan tak lupa nota comel tu. Lepas post kat media sosial tanya anum. Baru lah tahu hadiah Giveaway. Tapi bila masa menang? Hilang ingatan kejap!

Rezeki dapat semua hadiah dari blogger Anum (anumdarters.blogspot.com). Dah banyak kali juga dapat sourvenir dari Anum. Semoga dilimpahkan dengan rezeki yang berpanjangan. Aamiin...Terima kasih banyak-banyak Anum. Orang memberi kita merasa. Rezeki jangan ditolak, musuh jangan dicari.


Hidangan Sardin Sambal Berkuah Sekali Lagi Untuk Berbuka

Nak masak apa entah berbuka nanti. Nak masak ayam, esok nak buat rendang pulak. Ikan pulak tinggal ikan cencaru je. Nak masak apa ye? Baru teringat ada stok sardin setin dalam kabinet. Tak fikir menu lain dah. Ada sardin semua boleh settle. Hujung-hujung Ramadhan ni semacam menebal sikit kurang rajin nak masuk dapur.

Masak sardin ni kenalah ada bahan tumis barulah rasa dia lebih sedap. Tumis pun nak kena garing jugalah. Sebelum ni ada update menu sardin juga.
Wak
 kata "
Sardin ni pun nak kena pilih brand jugak, Ada yang sedap ada yang kureng
". "
Kena pilih brand elok then sedaplah rasa sardin tu. kalau brand yang cikai2 , sardin dan sosnya sekali tak begitu sedap
."tambah
Kak Pip
. Setuju sangat dengan komen mereka.

Ikan Sardin Vs Ikan Mackerel

Ikan sardin ada banyak jenama. Nak sebutkan satu-satu rasanya macam banyak sangat kot kan. Tapi ikan sardin ada 2 jenis. Ikan sardin dan ikan mackerel. Pernah perasan tak label nama ikan pada tin sardin tu? Atau tak perasan lansung atau tak pernah tahu lansung?

Mana nak perasan kalau tin sardin dan warna tin memang sama. Cuma label dan nama ikan je lah bezanya pun. Nak tahu beza mana satu ikan sardin, mana satu ikan mackerel silalah baca labelnya ye. Ada orang anggap semua sardin sama je dan jenis tak kisah ikan sardin ke mackerel je. Ada juga yang rasa ikan sardin is ikan sardin. So memang tak ambil port jenis ikan apa pun.

Beza Ikan Sardin dan Ikan Mackerel

Pada luaran tin, bezanya pada label nama ikan. Isi dalam dia, ikan sardin ikan dia bersaiz kecil dan agak banyak. Purata lebih kurang 4-5 ketul ikan sardin. Ikan Mackerel pulak saiz dia besar dan paling sikit pernah dapat pun 3 ketul. Tin ni merujuk kepada saiz tin sederhana tu. Bukan yang kecil sekali. Tak pernah beli yang saiz kecil tu. So tak tahu berapa isi dalam dia.

Biasa beli saiz sederhana kira kuantiti yang sesuai lah untuk makan berdua dan lebihan tu akan masak untuk menu lain macam nasi goreng sardin, sambal sardin cicah roti, kuah cicah lempeng, kuah cicah roti puri,sandwich dan banyak lagi lah. Ada lebihan lauk sardin, macam-macam menu timbul dalam kepala otak ni.

Selain sambal sardin berkuah ni,
Kak Sunah
 cakap "
masak asam pedas sardin
". Macam menarik menu asam pedas sardin tu. Tak pernah cuba lagi. Tapi masak asam pedas pun Fiza failed camne nak buat tu? Kena belajar lah kan. Macam tak biasa pulak nak belajar masak pun! Okay baik, nanti boleh cuba masak asam pedas sardin.

Resepi Sardin Sambal Berkuah

Yang suka petai boleh masak sambal sardin petai. Menu ni pun belum pernah cuba gak tapi ada pernah terbaca resepi sambal sardin petai. Ada orang lebih suka buat sardin sendiri guna ikan sardin tu. Dah tentu cara buat sardin tu agak renyah dan leceh. Tapi orang kata lebih puas hati dan lebih yakin lah nak makan sardin yang di proses pembuatan tu sendiri. Kalau ada pressure cooker lagi senang kot cara nak buat dia.

Yang tak suka sardin pun ada. Mungkin sebab tak suka makanan dalam tin. Tapi ye lah kalau boleh jangan makan selalu makanan yang dipek dalam tin ni. Tak bagus untuk kesihatan. Kalau boleh elakkan atau jangan makan terus. Ending dia, Fiza sendiri confused nak cerita sardin ni sedap atau sardin ni tak elok dimakan. Mari renung-renungkan dan berfikir bersama. Okay bye!


Ikan Mambong Masak Lemak Cili Api Campur Kacang Panjang

Kacang panjang ada sikit dalam peti ais. Lepas tu berfikirlah depan peti ais tu nak masak apa dengan kacang panjang tu. Fikir punya fikir dapatlah idea buat menu ikan masak lemak cili api campur kacang panjang. Nak masak ikan masak asam (baca :
masak singgang
) husband kurang gemar pulak.

Lagipun macam tak sesuai nak dicampurkan dengan kacang panjang. Lainlah kalau ada ubi keladi ke ubi kayu ke sedap juga campur kalau masak asam. Stok ikan cuma ada ikan cencaru dengan ikan mambong je.  So ikan mambong lah lebih sesuai untuk dilemak cili api kan bersama kacang panjang tu.

Asyik ayam je, tukar menu ikan pulak. Kena juga habiskan stok-stok barang basah yang dah lama tak masak. Nanti lagi lama simpan, kurang sedap rasanya nanti. Kacang panjang pun dah menunjukkan tanda-tanda nak layu tu. Sedang elok lah masak kacang panjang yang masih okay lagitu.

Dia kalau masak ikan kembung lagi sedap. Tapi si kembung payah benar  nak jumpa pun. Harga pun dah mahal sekarang kan. Selalu jumpa ikan mambong, ikan selar je la yang lebih kurang spesis dia. Beli stok ikan haritu pun ikan dia macam tak berapa nak fresh dan kurang okay.

Eloklah sekiranya kita habiskan dulu stok mana yang patut dihabiskan sebelum tak elok. Peti ais dah kosong nanti boleh topup dengan stok baru kan. Selagi tak kosong peti ais, kita bertahan beli barang dapur. Setakat ni seminggu sekali je husband keluar beli barang. Masak style johor ke style negeri sembilan entah. Lebih kurang serupa lah kot kan.

Bahan-bahan

Ikan mambong/kembung/selar/tongkol (
cadangan ikan yang sesuai untuk masak lemak cili api
)

2 inci kunyit hidup

1 genggam cili api

1 keping asam keping

1/2 sk garam

1 kotak santan

air secukupnya

Kacang panjang (patah-patah kan je)

CARA MASAK IKAN MASAK CILI API CAMPUR KACANG PANJANG

Blend cili api dan kunyit hidup. Masukkan bahan blend dan semua bahan lain dalam periuk. Biarkan masak sambil kacau-kacau kuah untuk elakkan santan pecah minyak. Last sekali baru letakkan kacang panjang dan biarkan masak kejap.

Kalau nak kuah pekat jangan tambah air banyak sangat ye melainkan memang nak kuah lebih dan tak nak pekat. Mudah je kan style masak lemak cili api ni. Resepi ikan masak lemak cili api dengan belimbing buluh lagi lah sedap ganti asam keping tu. Pada Fiza, ikan tongkol paling sedap kot masak lemak cili api campur kacang panjang ni.

Menu macam ni mudah sangat nak masak dan sedap. Sekali campur sampur tu lebih menjimatkan tenaga dan bahan masak tak perlu masak menu sayur lain.


Kad Raya Digital 2020

Dulu-dulu suka betul bagi kad raya kat kawan-kawan. Lepas tu kumpul kad raya yang mana dapat buat gantung kat ruang tamu bila tiba hari raya. Mulalah dok lawan dengan kakak siapa dapat kad raya paling banyak. Nostalgia betul bila ingat balik. Tapi selalunya Fiza lah menang. haha..Nak jugak claim pemenang.

Zaman sekarang tak ada dah trend macam tu. Apa barang gantung gantung kad raya. Sekarang dah zaman kad raya digital. Tapi tak lah pupus terus bagi kad raya fizikal tu. Masih ada yang suka kirimkan kad raya. Last Fiza bagi kad raya tahun 2013-2014 macam tu lah. Design sendiri dan printin hantar kedai.

Bagi kat kawan-kawan mana dapat bagi tu. Almaklumlah bajet ciput..Seronok bagi kad raya kat orang. Dia macam ada sentimental value sikit. Pulak tu kad raya limited edition acah-acah kad raya dari artis kononnya. Okay lah kan sesekali nak feeling. Bukan bajet artis pun cuma saja nak kelainan design kad raya.

Setiap tahun Fiza ambil juga tempahan kad raya digital. Biasanya dari regular customer yang order setiap tahun. Tahun ni tak dapat teruskan tempahan sampul duit raya disebabkan PKP, kedai pun jauh dan tak tahu bukak ke tidak. Allah gantikan dengan rezeki tempahan kad raya digital. Alhamdulillah, dapat juga lah beberapa tempahan digital kad raya.

Tapikan, kad raya digital 2020 tahun ni ada kelainan sikit Fiza buat. Ada musical! Menarik tak? Boleh request nak letak lagu raya apa. Ala-ala dapat kad raya ada lagu tapi kad raya digital musical ni boleh letak apa-apa jenis lagu tapi bukan macam ringtone dalam kad raya music tu lah. Kemain suka dulu kalau dapat kad raya ada music. Kad raya mahal tu, bukan biasa-biasa okay. Dapat dari boyfriend lagilah berbunga-bunga dalam hati ada taman.

Nak tengok macamana rupa kad digital musical tu, kau orang boleh tengok kat bawah ni. Tekan lah button play tu. Kalau tidak mana mahunya bunyi. Alang-alang promote ni, follow sekali instagram untuk segala artwork Fiza
@azhafizahgraphic
. Terima kasih kau orang semua. Sayang ketat-ketat. Eh, lama tak dengar ayat tu.

Terima kasih customer yang masih sudi tempah design dengan Fiza.


Kenali Pucuk Ubi Yang Sebenar

Semalam punya cerita, husband beli barang dapur. Restock barang dapur yang perlu dibeli. Macam biasa senarai si isteri sudah semestinya panjang berjela. Takde lah berjela sangat. Setakat penuh 1 helai kerta nota kecil empat segi tu je. Tak banyak barang yang nak dibeli pun. Tapi alang-alang keluar nak beli barang mana yang dah habis tu. Senaraikan sekali lah apa yang nak dibeli lagi

Pucuk ubi, pucuk paku dan kerang antara makanan yang lama tak makan dan susah nak dapat. Dalam senarai dah siap tanda (kalau ada). Rezeki semalam dapatlah kesemua barang tu. Kerang dan pucuk paku dah selamat dah dijadikan lauk yang bernama
kerang pucuk paku goreng pedas
. Sedap digoreng selain buat kerabu.

Pucuk ubi tu lain pulak kisah dia. Kecewa betul masa keluarkan pucuk dari dalam plastik tu. Sekali imbas tengok dah tahu bukan lah pucuk ubi tapi daun ubi yang dah agak tua juga. Ingat lagi, masa kecik kalau tolong mak petik pucuk ubi tapi kau petik daun keras tua memang kena marah dengan mak lah.

Sejak tu memang kenal mana pucuk ubi mana daun keras tu. Daun keras orang tak buat makan dah. Lainlah kalau masih lembut lagi. Boleh juga dibuat masak apa yang patut. Dalam seikat yang kononnya semua pucuk ubi rupanya pucuk ubi hanya ada bebatang kerat je. Yang lain tu bukan pucuk ubi ye.

Peniaga pun lah, jual lah yang betul-betul pucuk ubi sahaja. Tak semua pembeli kenal pucuk ubi, lagi-lagi yang tak tahu hal-hal barang dapur ni. Mungkin ada pembeli yang anggap daun tu boleh dimasak juga. Kadang tu terpaksa beli juga walaupun ada sikit je pucuk ubinya. Yang lain keras tu ke tong sampah la nasib dia.

Point dia, kenali pucuk ubi sebenar. Pucuk ubi ada banyak jenis pucuk ubi. Ada yang jenis tak boleh makan. Fiza suka jenis pucuk daun ubi kayu keriting tu pun sedap tau buat ulam. Ulam pucuk ubi rebus, jantung pisang rebus tu memang favourite tu. Asal balik je mesti ada. Fiza dan sayur tak dapat dipisahkan. Rasa tak lengkap hidangan tak ada sayur hijau atau ulaman.


Kerang Pucuk Paku Goreng Pedas

Setahun boleh dikira berapa kali makan kerang. Ada lah dalam 2-3 kali macam tu kot. Kerang ni dah boleh masuk kategori barng dapur mahal. Seingat Fiza last beli kerang 1 kilogram harga dia RM5-RM6 macam tu. Petang tadi husband beli kerang RM12 sekilo kauuu

Dalam list barang yang nak dibeli tu Fiza siap-siap letak kerang, siput dalam kurungan kalau ada. Kebetulan ada, tu yang husband beli tu sebab dah lama betul tak makan kerang. Rasa dah berapa kalai dah listkan kerang, baru harini lah dapat merasa makan kerang pun.

Kerang pun susah nau walaupun hari biasa, pkp dan juga bulan puasa. Mungkin kurang stok sebab tu cepat habis lah kot. Kita ni yang dah reda orang tak ramai baru nak terjah memang tak ada apa sangat lah yang tinggal. Syukur lah dapat juga kerang yang dalam lama dok idamkan ni ha.

Dah dapat kerangnya, terpinga-pinga pulak tak tahu nak masak apa. Kau dah kenapa Fiza oiii..Beria nak beli kerang tapi tak tahu nak masak apa! Dia macam ni, macam tak yakin lagi dapat beli kerang. Itu yang tak tahu nak fikir nak masak apa.

Selain udang, husband beli sayur pucuk paku, pucuk ubi dan kankung. Ada pucuk paku, ingatkan nak masak kerabu kerang pucuk paku. Tapi disebabkan husband bukan jenis suka makan kerabu. So kena masak kerang pucuk paku goreng pedas.

Nak tanya, macamana
cara siang pucuk paku
 yang sebenarnya? Yang Fiza tahu, ambil daun dan bahagian batang yang lembut. Yang keras tu sila buang ye. Siapa pulak nak makan keras-keras tu. Biasanya petik bahagian daun daripada batang dan baru lah patah-patahkan batang dia.

Kalau google kerang pucuk paku banyak resepi pucuk paku kerabu kerang atau resepi kerang pucuk paku. Entah kerang dulu entah pucuk paku yang kena letak dulu untuk nama resepi ni. Selain tu sedap juga dimasak lemak cili api kerang pucuk paku.

Semalam dah masak lemak, tak kan nak berlemak lagi kan. Goreng berlada je sudah. Senang satu lauk je untuk kami berdua berbuka nanti. Tapi...yang lecehnya tu nak mengopek kerang tu. Tapi kalau dah kopek, senang kerja nak makan lagi. Bersusah-susah dahulu, bersenang-senang kemudian okay.

BAHAN-BAHAN

1kg kerang

seikat pucuk paku

cili api (ikut tahap kepedasan sendiri)*

3 biji bawang merah kecil*
2 ulas bawang putih*
2 batang serai
3 sb besar minyak masak untuk menumis
1/4 air

1/2 sk garam

CARA MASAK PUCUK PAKU KERANG GORENG PEDAS

Rendam kerang dengan air garam. Bilas bersih. Boleh juga cuci dengan serai. Dah basuh bersih masukkan dalam kuali/periuk tanpa air ye. Letak serai 1 batang (diketuk dulu serai tu). Tutup kuali/periuk dan masak kerang gunakan api sederhana je. Biarkan kerang masak. Tanda kerang dah masak, kulit kerang terbuka. Tapi tak semualah terbuka, ada yang tak terbuka tapi dah masak. Kalau banyak dah terbuka tu kira dah masak dah lah tu.

Kerang dah masak, silalah kopek awal-awal ye senang nak makan nanti. Lagi satu tips, lepas masak tu rendam dalam bekas yang diisi dengan air batu. Senang nak mengopek kerang tu dan kerang tak kecut. Elok fresh je mereka semua.

Okay, settle bab kerang Beralih ke pucuk paku pulak. Pucuk paku yang dah siang tu rendam dengan air garam dan toskan. Gunakan kuali yang lain, panaskan minyak dan tumis bahan-bahan yang bertanda *. Nak sedap, tumbuk guna lesung je. Tumbuk kasar tak perlu lumat sangat pun takpe.

Tumis lah bahan tu sampai naik bau dan garing sikit baru masukkan pucuk paku. Kacau rata kejap bagi layu sikit lepas tu masukkan kerang. Letak garam dan tambah air. Kacau lagi sampai semua mesra bersama. Siap! Sangat menyelerakan dengan rasa pedas dan kerangupan pucuk paku tu.

Sebenarnya lama juga tak makan pucuk paku. Kebetulan dua-dua dapat beli. Rezeki Fiza lah harini dapat makan apa yang dah lama tak dapat makan. Alhamdulillah..dah makan, jangan nak terbayang-bayang lagi dah.


Lauk-Pauk Ringkas Berbuka Bila Tak Tahu Nak Masak Apa

L
auk-Pauk Ringkas Berbuka Bila Tak Tahu Nak Masak Apa
 | Pass baton dekat ikan pulak. Menu berbuka 5 Ramadhan paling ringkas lah kot setakat ini sebab tak tahu nak masak apa. Buntu tetiba! Baru hari kelima berpuasa dah pening memikirkan menu berbuka puasa. Tanya kat husband masak ikan goreng je okay tak? Lepas tu masak sayur kobis kicap, rebus telur masin makan dengan sambal gesek. Husband kata OK je. Bila permohonan dah diluluskan baru senang hati nak memasaknya.

Ikan goreng tu wajib goreng garing
 baru sedap nak makan dengan
sambal gesek dan nasi panas
 nanti. Ikan goreng kalau buat ikan goreng celup tepung pun sedap. Tapi disebabkan nak cepat masak, kita lumur dengan garam dan serbuk kunyit je lah.
Sayur kobis pun mudah je
 tumis bawang putih, bawang merah dan ikan bilis. Masuk kobis, garam sikit dan curah kicap sikit siap dah.

Rebus telur masin 2 biji
sebab teringin nak makan telur masin yang warna kuning idaman ramai tu. Teringat pulak dulu masa kecik dok makan telur kuning je. Telur putih masin tu mak yang kena habiskan. Aduhaii, teringat pulak mak abah kat kampung tu. Syahdu rasanya tak dapat balik kampung.

Orang Johor dan nismilan ni bila bergabung mesti kena podeh. Tu yang siap-siap buat stok sambal gesek. Kang tak lalu makan payah pulak kan. Biar makan sambil menangis sebab pedas dari tak lalu makan. Kemain sangat kan dia punya ayat. Orang suka pedas memang macam tu lah dia.


Masak Gulai Tolo Itik Lagi

Harini nak masak apa? Husband kata masak telur (tolo) itik lah, telur itik mak bagi banyak lagi tu. Semalam pun dah beli
pucuk ubi yang tak berapa nak pucuk sangat
 tu. So boleh lah menggulai telur itik lagi campur pucuk ubi yang ada. Gulai bahasa orang Nismilan, biasa orang sebut masak lemak cili api lah.

Nak masak gulai kena awal sikit lah. Selepas beberapa jam baru sedap makan. Kuah dia akan lebih pekat sikit bila dah tersejat tu. Cuma tinggal panaskan je nanti sebelum berbuka. Kalau makan panas-panas lepas masak tu kuah dia pekat tak pekat macam tu. Cair sikit. Kira sedang elok lah makan selepas 1 jam masak tu.

resepi gulai tolo itik

Fiza masak awal 2 jam! Alang-alang dah ada kat dapur siapkan cili kisar tu, why not sekali kan aje masak untuk berbuka. Nanti tinggalkan sedia untuk dihidangkan je. Beginilah berbuka berdua, ringkas je sudah. Tak ada makanan sampingan kuih muih. Bila terasa nak makan barulah buat untuk moreh selepas terawih tu.

Kadang rasa kenyang sampai ke waktu sahur. Waktu sahur pulak, kalau ada lebih menu berbuka tadi, tak payah masak dah. Tapi kalau habis, sahur mesti masak yang ringkas-ringkas juga macam telur goreng dan lauk ikan bilis, bawang dan cili padi goreng tu. Lauk legend tak pernah tinggal.

Sebelum masak gulai tolo itik, husband order awal-awal kena masak pedas sikit dan kuah pekat sikit. Okay, baik! ikutkan saja. Mujur tahap kepedasan dan kepekatan kuah tu menepati piawaian. Boleh susah hati tau kalau tak dapat masak macam husband nak tu. Lebih suka masak macam apa yang orang nak. Seronok tau bila orang berselera makan apa yang kita masak.

Kita ni yang masak hari-hari jemu dah. Pujilah sedap mana pun, tapi pada diri sendiri sama je rasanya pun. Macam mak kita lah, masak lah macamana pun tetap sedap rasanya walaupun lauk yang sama setiap hari. Betul tak?

Dulu tak berapa suka sangat gulai tolo itik ni. Tapi itulah kan, dah kahwin dengan orang nismilan jadi terboleh suka jugalah makan gulai tolo itik. Gulai tolo itik ni kena tambah pucuk ubi atau pucuk paku. Kalau tolo itik saja dalam gulai tu rasa macam muak pulak makan. Nak tanya juga, telur itik masak apa sedap? Ada baki lagi tu, tak tahu nak masak apa lagi dengan telur itik.


Monstera Deliciosa Pokok Hiasan Rumah Yang Popular

Dulu bukanlah pencinta pokok bunga mahupun pokok berdaun hijau. Nak menanam tu rasa macam jauh sekali nak buat. Tapi...sejak kahwin dan terjebak dengan deko-deko rumah ni kemain tiba-tiba dari benci jadi cinta dengan pokok bunga dan berdaun hijau. Itulah orang kata, jangan benci sangat nanti tersuka tanpa sengaja.

Fiza pun bukan seorang yang suka hijau. Memang tak suka hijau dari kecil lagi. Sebabnya nak tahu tak? Sebab Fiza rasa hijau tu macam katak pisang. Dah lah penggeli dan anti katak. Terus tak suka. Alasan dia macam tak logik. Tapi itulah hakikatnya. Cuma sekarang dah boleh terima sikit kot warna hijau tu. Mungkin macam dah tersuka juga lah. Tapi hijau gelap lah. Hijau terang tu tetap terbayang katak pisang.

Tak suka warna hijau tapi suka tengok tumbuhan hijau. indescribable...

Baru sedar juga tumbuhan hijau ni bagi kita satu terapi untuk mata, jiwa dan minda. Rasa tengok tumbuhan cantik dan segar ni secara tak lansung rasa senang hati. Dulu mana nak kenal jenis jenis pokok. Sekarang ada jugalah tahu sikit-sikit. Pokok apa yang
daun dia macam daun keladi, daun lebar ada koyak berlubang-lubang
 tu, macam lawa je. Itulah soalan kalau tanya kat orang.

Bila tahu namanya
Monstera Deliciosa
, tercari-cari dari nursery ke nursery mencari nya. Masa tu monstera ni tengah hangat dipasaran. Mostly semua nursery tak ada stock. Hebat betul! Barang tengah laku memang macam tu. Sekarang pun masih lagi terlajak laris rasanya.

Beberapa bulan lepas baru dapat beli monstera deliciosa ni setelah beberapa tahun. Makan tahun nak dapat sepokok monstera ni pun. Oh lupa nak cakap, monstera ni ada banyak jenis dan nama-nama tu tidaklah Fiza ingat. Bermacam-macam nama  dan berbelit lidah nak menyebutnya. Memang taklah nak ingatnya.

Masa beli pun ada 4 helai daun je. Harga dia RM18 sepasu yang bersaiz sederhana. Yang pasu besar harganya besar jugaklah RM38 seingat Fiza. Yang pasu besar tu banyak lagi. Tempting betul tak tahu nak pilih mana satu. Ikut bajet pilih yang saiz sederhana dulu. Pantau dulu
monstera care
 dia macamana.

So far sekarang dah ada 7 helai daun dan semuanya hidup sihat. Daun pun elok tak ada penyakit dan kulat. Yeay! happy bila tengok perkembangan pokok hidup sihat. Macamana Fiza jaga pokok monstera nii? Fiza letak luar rumah dekat car porch. Pokok monstera ni agak manja juga tak boleh kene matahari direct. Kalau cuaca panas, mulalah pokok menunjukkan tanda-tanda tak sihat.

Kalau rumah kau orang jenis cahaya banyak masuk, boleh lah letak dalam rumah. Rumah Fiza tak ada ruang yang bercahaya sangat untuk letak pokok monstera deliciosa dalam rumah. Terpaksalah letak kat luar juga. Cuma
monstera adansonii
 je Fiza tanam dalam rumah sebab monstera adansonii ni saiz kecil sikit. Boleh lah nak selit kat ruang yang ada.

View this post on Instagram

Workspace lebih berseri dengan adanya mereka. Tambah lagi biar meriah biar ramai sampai gaduh. Rangsangan emosi, theraphy, extra oksigen, bersihkan udara. Ohhhh banyak juga ye function mereka ini. Ape ingat saja saja ke letak. Mereka bukan sekadar hiasan. No no no.

A post shared by
 フイザ
 (@azhafizah.mn) on
Apr 28, 2020 at 6:49pm PDT


Nasi Hujan Panas , Ayam Masak Merah dan Acar Timun

Habis fikir dah tak tahu nak masak apa. Stok ayam ada lagi dan tiba-tiba mood rajin nak masak nasi hujan panas. Sebab dah beli pewarna. yeay! Tapi sayang sebab tak ada warna hijau. Pewarna hijau sold out. Ramai yang membeli perwarna hijau buat kuih muih bulan Ramadhan ni kan. Kuih muih tradisional kan banyak warna hijau. Seri muka, nona manis, kuih lopes dan banyak lagi. Guna daun pandan macam kurang sikit warna hijaunya.

Nasi hujan panas lauk apa biasanya ye? Yang Fiza tahu ayam masak merah je lah dengan acar timun. Ada juga buat hidangan nasi hujan panas ayam masak kurma. Rasanya lebih sedap ayam masak merah dengan nasi hujan panas berbanding ayam masak kurma. Ayam masak kurma ni Fiza kurang gemar sikit. Tak tahu lah kenapa. Sebab tak pedas kot! Ayam masak merah ni makan dengan nasi minyak atau nasi tomato pun sedap juga.

Dulu tak tahu pun nama nasi berwarna ni. Sekarang dah tahu dah nasi hujan panas namanya. Rasa noob betul dulu bila tak tercebur dalam bidang masakan ni. Dah jadi surirumah baru lah pandai sikit bab-bab masakan. Ambil tips dan resepi mak-mak dan kakak-kakak je ni. Tak tahu masak guna talian hayat. Zaman sekarang ni tak tahu masak google aje sekejap je dah dapat resepinya kan. Okay, Fiza pun nak kongsi Resepi Nasi hujan panas, resepi ayam masak merah dan juga acar timun. Ada orang panggil acar jelatah timun.

RESEPI NASI HUJAN PANAS

Bahan-Bahan Nasi Hujan Panas

Nasi 1 1/2 cawan

2 sudu butter

3 sekawan (Kulit kayu manis, bunga lawang dan bunga cengkih)* Kalau ada buah pelaga dan daun bay lagi sedap.

2 biji bawang merah (dihiris)

2 ulas bawang putih (dihiris)

1 inchi halia (dihiris)

2 cawan air

1 cawan santan

1 helai daun pandan

pewarna (ikut suka nak letak warna apa)

Cara Masak Nasi Hujan Panas

Panaskan butter dan tumis 3 sekawan, bawang putih, bawang merah dan juga halia. Tumis sampai naik bau dan garing sikit. Masukkan susu dan juga garam. Akhir sekali masukkan beras yang dah dibasuh. Kacau rata dan tutup api. Masukkan kesemuanya dalam periuk nasi dan tambah sukatan air selebihnya kacau rata. Jangan lupa ON periuk nasi okay. Tunggu je nasi masak

Dah masak tu, titiskan pewarna pada nasi. 1 pewarna tu titis 2-3 tempat secara jarak-jarak. Dah siap letak pewarna baru kacau rata. Pastikan jangan letak banyak sangat pewarna. Cukup 1-2 titis je biar warna dia tak terlalu pekat. Fiza guna pewarna kuning dan merah je. Itu je yang ada. Ada warna hijau ni nampak lagi cantik sikit kan. By the way, Fiza guna beras herba ponni. Kalau guna beras basmathi dia akan jadi super sedap lah.

RESEPI AYAM MASAK MERAH

Bahan-Bahan Ayam Masak Merah

Ayam (dipotong dan basuh bersih)

1 biji bawang besar  *dipotong bulat

3 biji bawang merah *kisar

3 ulas bawang putih *kisar

1 inci halia *kisar

3 sekawan (kulit kayu manis, bunga lawang dan bunga cengkih)

4 sb cili kisar

2 sudu sos cili

4 sb air asam jawa

2 sb gula perang

1/2 cawan air

1 sk garam

1 sb serbuk kunyit

Minyak masak untuk menggoreng dan menumis

Cara Masak Ayam Masak Merah

Gaulkan ayam dengan serbuk kunyit dan 1/2 sk garam. Kemudian panaskan air dan goreng ayam separuh masak untuk kekalkan juicy ayam tu. Dah masak, angkat dan ketepikan. Kurangkan minyak menggoreng dan tumis bahan-bahan kisar dengan 3 sekawan tu ye. Dah naik bau dan garing, masukkan cili kisar, sos cili dan air asam jawa. Biarkan masak sampai pecah minyak.

Dah pecah minyak baru masukkan ayam, gaul rata dan tambah air. Masukkan juga garam dan juga gula perang. Biarkan kuah serap dalam ayam sehingga masak. Jangan biar je tau sesekali kacau jugalah takut nanti berkerak bawah tu lansung tak sedap rasa dia nanti. Dah siap tu, hidangkan je la kan tunggu apa lagi. Eh, belum lagi. Kena siapkan acar timun dulu baru lengkap hidangan kita.

RESEPI ACAR TIMUN

Bahan-Bahan Acar Timun

Timun

Lobak merah

Bawang merah

secubit garam

1/2 sk gula

Cara Buat Acar Timun

Hiris timun, lobak merah dan juga bawang merah. Ikut suka nak hiris style macamana pun. Dah siap hiris tu masukkan dalam bekas dan masukkan garam dan juga gula. Gaul-gaul dah siap. Mudah sangat ni. Kalau ada nanas lagi sedap ni. Ada orang suka letak cuka makan. Tapi Fiza tak suka cuka, cukuplah garam dan gula rencah kehidupan dia.